বলিউডের মামা-ভাগনে জুটি! - অলি গলি\nDecember 10, 2019 December 10, 2019 সুচারু লতা\tবলিউড, মামা-ভাগনে\nবলিউড ও পরিবারতন্ত্র – দু’জন যেন দু’জনার। একই পরিবারের অসংখ্য তারকার উপস্থিতির নজীর এই ইন্ডাস্ট্রিতে বিস্তর। আছে মামা-ভাগনে জুটিও। তাদের নিয়েই আমাদের এবারের আয়োজন।\nদেব আনন্দ ও শেখর কাপুর\nশেখর কাপুরের মা শীল কান্তা কাপুর হলেন দেব আনন্দ, বিজয় আনন্দ ও চেতন আনন্দের বোন। ১৯৭৪ সালে বলিউডে ‘ইশক ইশক ইশক’ ছবি দিয়ে অভিষেক হয় শেখরের। সেই ছবিতে দেব আনন্দ শুধু অভিনয়ই করেননি, ছিলেন এর নির্মাতাও।\nআমির খান ও ইমরান খান\nইমরানের মা নুঝাত খান হলেন আমিরের কাজিন। শিশু অভিনেতা হিসেবে ইমরান তাঁর মামার ছোটবেলার চরিত্র করেছেন ‘কেয়ামত সে কেয়ামত তাক’ ও ‘জো জিতা ওহি সিকান্দার’ ছবিতে। আমির ও মনসুর খানের প্রযোজনায় ২০০৮ সালে ‘জানে তু … ইয়া জানে না’ ছবি দিয়ে অভিষেক হয় ইমরানের।\nমহেশ ভাট ও ইমরান হাশমি\nইমরান হাশমির মা মেহরাহ হাশমি হলেন নির্মাতা মহেশ ভাটের কাজিন। সেই হিসেবে ভাট হলেন ইমরান হাশমির মামা। ইমরানের ক্যারিয়ারে ভাটের অবদানের কোনো শেষ নেই। অভিনয়ে আসার আগে ‘রাজ’ (২০০২) ছবিতে ইমরান সহকারী পরিচালকের কাজ করেন। সিনেমাটি আসে বিশেষ ফিল্মস’-এর ব্যানারে, যার মালিক ছিলেন ইমরানের দুই মামা মহেশ ভাট ও মুকেশ ভাট। ভাট-ইমরান জুটি পরে ‘জান্নাত’ ও ‘মার্ডার’-এর মত হিট ছবি উপহার দেয়।\nমানিশ মালহোত্রা ও পুনিত মালহোত্রা\nভারতের শীর্ষ পোশাক ডিজাইনার মানিশ মালহোত্রার বোনের ছেলে হলেন নির্মাতা পুনিত মালহোত্রা। পুনিত তাঁর ‘আই হেট লাভ স্টোরিজ’, ‘গোরি তেরে প্যায়ার মেয়’ ও ‘স্টুডেন্ড অব দ্য ইয়ার ২’-এর জন্য পরিচিত। আর মানিশকে কে না চিনে, পোশাক ডিজাাইনের জন্য তিনি ভারত ও বলিউডের এক নম্বর নাম।\nগোবিন্দ ও ক্রুষ্ণা অভিষেক\nছোট ও বড় পর্দায় সমান তালে কাজ করা ক্রুষ্ণা অভিষেক হলেন অভিনেতা গোবিন্দ’র বোনের ছেলে। ২০০২ সালে ‘ইয়েহ হ্যায় মোহাব্বাত’ দিয়ে তাঁর অভিষেক হয় বলিউডে। বাজে শুরুর পর তিনি ‘অওর পাপ্পু পাস হো গায়া’, ‘হুক ইয়া ক্রুক’, ‘বোল বাচ্চান’ ও ‘এন্টারটেইনমেন্ট’ ছবিতে প্রশংসা কুড়ান। তিনিও মামার মতই নাচ ও কমিক সেন্সের জন্য পরিচিত।\nজিতেন্দ্র ও অভিষেক কাপুর\nনব্বই দশকে টুইঙ্কল খান্নার বিপরীতে ‘উফ! ইয়েহ মোহাব্বাত’ সিনেমাটিতে কেন্দ্রীয় চরিত্রে ছিলেন অভিষেক কাপুর। ব্যবসাসাফল্য পেলেও অভিনেতা হিসেবে পরিচিতি পাননি সুপারস্টার জিতেন্দ্র’র বোনের ছেলে অভিষেক। এরপর পরিচালক হয়ে ‘রক অন’ ও ‘ফিতুর’-এর মত সিনেমা নিয়ে হাজির হন।\n← দ্য স্টোনম্যান মার্ডারস: খুনের রহস্য, রক্তের ছড়াছড়ি নয়\nনায়িকারা যখন ‘সিরিয়াল কিসার’ →\nSeptember 12, 2019 September 12, 2019 হোসাইন মাহমুদ আব্দুল্লাহ


চাঁদপুরে গুলিবিদ্ধ হয়ে ৪ মৃত্যুর ঘটনায় তদন্ত কমিটি | bangla.bdnews24.com\nPublished: 14 Oct 2021 10:22 PM BdST Updated: 14 Oct 2021 10:22 PM BdST\nচাঁদপুরে একাধিক মন্দিরে হামলার ঘটনায় সাধারণ জনতা ও পুলিশের মধ্যে সংঘর্ষে গুলিবিদ্ধ হয়ে চারজন নিহত হওয়ার ঘটনায় জেলা প্রশাসন তদন্ত কমিটি গঠন করেছে।\nচাঁদপুরের ডিসি অঞ্জনা খান মজলিশ জানান, জেলার হাজীগঞ্জ উপজেলার মন্দিরে হামলা ও ভাংচুরের ঘটনায় অতিরিক্ত জেলা ম্যাজিস্ট্রেটকে প্রধান করে তারা পাঁচ সদস্য বিশিষ্ট এই তদন্ত কমিটি গঠন করেছেন। কমিটিকে আগামী সাত কার্য দিবসের মধ্যে প্রতিবেদন দিতে বলা হয়েছে।\nবুধবার সকালে কুমিল্লা শহরের একটি মন্দিরে কুরআন অবমাননার কথিত অভিযোগ তুলে কয়েকটি মন্দিরে হামলা হয়। এর জেরে চাঁদপুরের হাজীগঞ্জ বাজারে লক্ষ্মীনারায়ণ জিওর আখড়া মন্দিরে হামলা ও ভাংচুর হয়। সে সময় হামলাকারীদের সঙ্গে পুলিশের সংঘর্ষ হয়। পুলিশের সঙ্গে সংঘর্ষে উত্তেজনাকর পরিস্থিতিতে শহরে বিজিবি মোতায়েন করা হয় পরে।\nওই সংঘর্ষে তিনজন বুধবার রাতে ও একজন বৃহস্পতিবার সকালে চিকিৎসাধীন অবস্থায় কুমিল্লা মেডিকেল কলেজে মারা যান বলে পুলিশের চট্টগ্রাম রেঞ্জের ডিআইজি মো. আনোয়ার হোসেন জানান।\nবৃহস্পতিবার বিকালে তিনি ঘটনাস্থল পরিদর্শন করে সাংবাদিকদের বলেন, “পুলিশের গুলিতে হাজীগঞ্জে চারজন মারা গেছেন। হাজীগঞ্জ উপজেলা স্বাস্থ্য কমপ্লেক্সে তিনজন বুধবার রাতে ও কুমিল্লা মেডিকেল কলেজ হাসপাতালে একজন বৃহস্পতিবার সকালে মারা যান।”\nনিহতরা হলেন- চাঁপাইনবাবগঞ্জ জেলার সুন্দরপুর বাগডাঙা এলাকার সামছুর ছেলে টাইলস মিস্ত্রি বাবলু (৩৫), হাজীগঞ্জ পৌর এলাকার রান্ধুনী মুড়ার শুকু কমিশনার বাড়ির তাজুল ইসলামের ছেলে আল আমিন (১৮) ও সেকান্দর বেপারী বাড়ির মো. ফজলুর ছেলে হৃদয় (১৪) ও রান্ধুনীমুড়ার বাচ্চুর ছেলে গ্রামের শামীম (১৯)।\nসংঘর্ষের ঘটনার পর হাজীগঞ্জ পৌর এলাকায় বুধবার রাত ১২টার পর থেকে পরবর্তী নির্দেশ না দেওয়া পর্যন্ত ১৪৪ ধারা জারি করেছে স্থানীয় প্রশাসন।\nগোপালগঞ্জে বঙ্গবন্ধু বিশ্ববিদ্যালয়ে ফি কমানোর দাবি


৭৪ বছরের প্রেরণায় স্বাধীনতা তুমি কার? - THE OFFNEWS\nHome স্বভিমানের স্বদেশ ৭৪ বছরের প্রেরণায় স্বাধীনতা তুমি কার?\n৭৪ বছরের প্রেরণায় স্বাধীনতা তুমি কার?\nTHE OFFNEWS at 8/15/2020 04:58:00 PM স্বভিমানের স্বদেশ,\n''পৃথিবী... জনশূন্যা।...আর ধন জন্মে না। যে যাহার পায়, কাড়িয়া খায়।''\nপ্রায় দেড়শ বছর আগে 'আনন্দমঠ' এ বঙ্কিমচন্দ্র যে ছবি এঁকেছিলেন, পৃথিবী আবর্তিত হতে হতে যেন আবার সেই প্রান্তসীমায় এসে পৌঁছেছে। Bio -weapon হোক বা অজানা ভাইরাস, করোনার আক্রমণে এক কঠিন সঙ্কটকালের মুখোমুখি আমরা। তারই মধ্যে জাতীয় উৎসব- স্বাধীনতা দিবস পালনে মেতে উঠবে ভারত। পাঞ্জাব সিন্ধু গুজরাট থেকে শুরু করে আসমুদ্রহিমাচল ধ্বনিত হবে -\n'তুমি বিদ্যা তুমি ভক্তি\nত্বং হি প্রাণাঃ শরীরে।\nবন্দে মাতরম্। '\nত্রিবর্ণরঞ্জিত পতাকার দিকে তাকিয়ে ভারতবাসী কি এই গানের কথার অর্থ ৭৪ তম স্বাধীনতা দিবসের প্রাক্কালে সঠিক অনুধাবন করতে পারবে?\n২০১৯র ১৫ অগস্ট প্রধানমন্ত্রী জাতির উদ্দেশ্যে ভাষণে সরকারের লক্ষ্যমাত্রা নির্দিষ্ট করেছিলেন - প্রথমতঃ একবিংশ শতাব্দীর ভারত গঠন - কী ভাবে তা এগোবে, কাজ করবে ও ভাববে। দ্বিতীয়তঃ প্রত্যেক ভারতীয়র উন্নতি প্রয়োজন যাতে দেশ দ্রুত এগোতে পারে। দরিদ্রদের হাত ধরা আমাদের দায়িত্ব।\nকিন্তু এই লক্ষ্যপূরণে সাফল্য কি এসেছে? যাদের পরিশ্রমের ফসলে নবান্ন উৎসবে মাতি, তারা কি যথার্থ প্রাপ্য পায়? তারাশঙ্করের 'ইমারত ' গল্পের জনাব আলির মতো সারাজীবন মন্দির, মসজিদ, গির্জা, গম্বুজ, মিনার গড়ে তোলে তারা ,সেই ছাদের নিচে নিশ্চিন্ত আরামে ঘুমোই আমরা আর শেষ জীবনে আশ্রয়হীন মূূমূর্ষু জনাব আলিরা বৃষ্টিতে স্বস্তি পায় বুড়ো বটগাছের পাতায় পাতায় ঢাকা গোল গম্বুজের মতো মাথার তলায়। ' খোদাতালার নিজের হাতে গড়া ইমারত। ' ভেবে দেখি না, কেন পরিযায়ী শ্রমিকরা তলিয়ে যাচ্ছে অন্ধকারে? বরং মেতে উঠছি ইঁটকাঠ পাথরের মন্দির আর মসজিদের দ্বন্দ্বে।\nনিজেরা লড়াই করিনি বলেই হয়তো সেই সর্বস্ব পণ করা ও তার ফলশ্রুতিতে প্রাপ্ত স্বাধীনতার প্রকৃত মূল্য দিতে শিখিনি আমরা -- এই আত্মজিজ্ঞাসার সম্মুখীন হওয়ার সময় কি এখনো আসেনি? 'বন্দেমাতরম' উচ্চারিত হলে জনগণমনের নিথর জীবনে আর কবে তরঙ্গ উঠবে, বানের জলে ভেসে যাবে সংস্কার আর ভ্রান্ত বিশ্বাসের বাঁধ, শবরীর মতো শ্রেষ্ঠ ভিক্ষা অবলীলায় তুলে দিতে পারবো ভারতমাতার আঁচলে - সেই নিষ্ফল অপেক্ষাতে কেটে যাচ্ছে একের পর এক স্বাধীনতা দিবস।\n'' স্বাধীনতা তুমি\nমজুর যুবার রোদে ঝলসিত দক্ষ বাহুর গ্রন্থিল পেশী...\nশাণিত কথার ঝলসানি লাগা সতেজ ভাষণ।\nস্বাধীনতা তুমি ......\nযেমন ইচ্ছে লেখার আমার কবিতার খাতা। ''\nলক্ষ লক্ষ প্রাণের বিনিময়ে যে সুখের স্পর্শ অর্জন করেছিলেন বিপ্লবীরা, আজও যাকে প্রাণ দিয়ে রক্ষা করছেন সীমান্তের শহীদ সেনারা, ক্যালেন্ডারে লাল কালিতে দাগ দেওয়া বছরের একটি ছুটির দিন ছাড়াও তার যে অন্যতর কোনো তাৎপর্য আছে, তা অনুভব করা ও পরবর্তী প্রজন্মের কাছে সেই বোধকে চারিয়ে দেওয়ার দায়িত্ব পালন করার শিক্ষা, করোনাকালের সঙ্কট যদি না আমাদের শেখাতে পারে, তবে ১৫ই অগস্টের সঙ্গে অন্য আর পাঁচটা ছুটির দিনের কোনো পার্থক্য থাকবে না।\nসংবিধান অনুযায়ী ভারতবর্ষ ধর্মনিরপেক্ষ রাষ্ট্র, কিন্তু ভারতভূমির অন্তর্নিহিত আদর্শে ধর্মকে অস্বীকার করা যায় না। প্রাচীন সার্বভৌম ভারতের ছায়ায় বাস করে ধর্মকে শ্যাওলা মুক্ত করাই হোক ভারতবাসীর দায়িত্ব। মহামতি মৈত্রেয় বুদ্ধের সত্যধর্মের প্রতিনিধি হওয়ার স্বপ্ন দেখুক নতুন ভারত। সেই আদর্শ ভারত গঠনে নিজের শরণ নিজেকেই হতে হবে :


কে কোন মন্ত্রণালয় পেলেন (পুরো তালিকা) - Ajker Somoyer Barta\nHome প্রধান সংবাদ কে কোন মন্ত্রণালয় পেলেন (পুরো তালিকা)\nঅনলাইন ডেস্ক ।। নতুন মন্ত্রিপরিষদ শপথ নেবে আগামীকাল সোমবার। এরই মধ্যে নতুন মন্ত্রিসভায় যারা জায়গা পেতে যাচ্ছেন তাদের শপথগ্রহণের আমন্ত্রণ জানানো হয়েছে।\nপূর্ণমন্ত্রী: ওবায়দুল কাদের (সড়ক পরিবহন ও সেতু), আ হ ম মোস্তফা কামাল (অর্থ), ড. আব্দুর রাজ্জাক (কৃষি), ডা. দীপু মনি (শিক্ষা), আনিসুল হক (আইন ও সংসদ), আ ক ম মোজাম্মেল হক (মুক্তিযোদ্ধা), আসাদুজ্জামান খান (স্বরাষ্ট্র), ড. হাছান মাহমুদ (তথ্য), এম এ মান্নান (পরিকল্পনা), নুরুল মজিদ মাহমুদ হুমায়ুন (শিল্প), টিপু মুনশি (বাণিজ্য), বীর বাহাদুর উশৈ সিং (পার্বত্য),\nডক্টর আবুল মোমেন (পররাষ্ট্র), সাইফুজ্জামান চৌধুরী জাবেদ (ভূমি), তাজুল ইসলাম (স্থানীয় সরকার), সাহাবউদ্দিন (পরিবেশ ও বন), গোলাম দস্তগীর গাজী (বস্ত্র ও পাট), জাহিদ মালেক (স্বাস্থ্য), সাধন চন্দ্র মজুমদার (খাদ্য), নুরুজ্জামান আহমেদ (সমাজকল্যাণ), শ ম রেজাউল করিম (গৃহায়ন ও গণপূর্ত), নুরুল ইসলাম সুজন (রেল), ইয়াফেস ওসমান (বিজ্ঞান ও প্রযুক্তি), মোস্তফা জব্বার (ডাক, টেলিযোগাযোগ ও তথ্য প্রযুক্তি)\nক্রমিক মন্ত্রী মন্ত্রণালয় প্রতিমন্ত্রী উপমন্ত্রী\n[দশম জাতীয় সংসদে মন্ত্রীদের তালিকায় যারা ছিলেন- উইকিপিডিয়ার সৌজন্যে]\nPrevious articleবরিশালের তিন বোনের ১ নরসুন্দর স্বামী\nNext articleমন্ত্রী হচ্ছেন বরিশালের জাহিদ ফারুক শামিম


মতলব উত্তরের ফরাজীকান্দি কমপ্লেক্স পরিদর্শন করেন পরিকল্পনা প্রতিমন্ত্রী ড. শামসুল আলম – Hilsha News\nআজ, বৃহস্পতিবার , ১৯ মে, ২০২২ খ্রিষ্টাব্দ , ৫ জ্যৈষ্ঠ, ১৪২৯ বঙ্গাব্দরাত ৮:৫৮\nমতলব উত্তরের ফরাজীকান্দি কমপ্লেক্স পরিদর্শন করেন পরিকল্পনা প্রতিমন্ত্রী ড. শামসুল আলম\nসুমন আহমেদ : চাঁদপুরের মতলব উত্তর উপজেলার ফরাজীকান্দি কমপ্লেক্স পরিদর্শন করেন পরিকল্পনা প্রতিমন্ত্রী ড. শামসুল আলম।\nগত ৩ ফেব্রুয়ারি বৃহস্পতিবার বিকেলে পরিকল্পনা প্রতিমন্ত্রী ফরাজীকান্দি দরবার শরীফে আল্লামা শায়খ বোরহান উদ্দিন (রাঃ) এর মাজার জিয়ারত করেন। এরপর আল-আমিন এতিমখানার আড়াই শতাধিক এতিমদের খোঁজখবর করেন এবং সর্বশেষ সায়্যিদাতুন্ নিসা ফাতিমাতুয্ যাহরা মহিলা শিশু সদন (ইয়াতীমখানা)’র কচিকাঁচা মেয়েদের খোঁজখবর নেন।\nএসময় দোয়া পরিচালনা করেন ফরাজীকান্দি দরবার শরীফের পীর ক্বিবলা আল্লামা শায়খ মাসউদ আহমদ বোরহানী।\nএসময় উপস্থিত ছিলেন মতলব উত্তর উপজেলা নির্বাহী অফিসার গাজী শরিফুল হাসান, চাঁদপুর জেলা আওয়ামীলীগের সহ-সভাপতি ও\nমতলব উত্তর উপজেলা পরিষদের সাবেক চেয়ারম্যান মনজুর আহমদ,এএসপি(মতলব সার্কেল)ইয়াছির আরাফাত, ফরাজীকান্দি ইউপির নবনির্বাচিত চেয়ারম্যান\nইঞ্জিনিয়ার রেজাউল করিম, ইসলামবাদ ইউপির চেয়ারম্যান শাখাওয়াত হোসেন মুকুল, উপজেলা আওয়ামীলীগের সাংগঠনিক সম্পাদক\nগাজী ইলিয়াছুর রহমান, উপজেলা স্বেচ্ছাসেবক লীগের যুগ্মআহবায়ক এড. আক্তারুজ্জামান, ফরাজীকান্দি ইউনিয়ন আওয়ামীলীগের সিনিয়র সহ-সভাপতি হেলাল উদ্দিন সরকার,উপজেলা ছাত্রলীগ নেতা এ্যাড. জসিম উদ্দিনসহ রাজনৈতিক ও সামাজিক নেতৃবৃন্দ।


সিডের প্রিয় জিনিস মিঠাইয়ের কাছে! ক‍্যামেরার পেছনেও জমছে আদৃত-সৌমিতৃষার রসায়ন?- Bangla News\nHome/টাইমলাইন/সিডের প্রিয় জিনিস মিঠাইয়ের কাছে! ক‍্যামেরার পেছনেও জমছে আদৃত-সৌমিতৃষার রসায়ন?\nবাংলাহান্ট ডেস্ক: সৌমিতৃষা কুণ্ডু (soumitrisha kundu) ও আদৃত রায় (Adrit roy), ‘মিঠাই’ সিরিয়ালের দৌলতে বাঙালির ঘরে ঘরে পৌঁছে গিয়েছে এই দুটি নাম। মিঠাই ও সিদ্ধার্থের দুষ্টু মিষ্টি প্রেমের জোরে টানা দু মাস ধরে বাংলা সেরা হয়ে আসছে মিঠাই। তবে এই প্রেম কিন্তু পুরোটাই অনস্ক্রিন। অফস্ক্রিনে তেমন দেখাই মেলে না সিড মিঠাই জুটির। তা নিয়ে ক্ষোভও কম নেই দর্শকমহলে।\nতবে এবার যে ঘটনা ঘটেছে তাতে নেটিজেনরা যেমন তাজ্জব হয়েছে, তেমনি আশার আলোও দেখা দিয়েছে। ক‍্যামেরার পেছনেও কাছাকাছি আসছেন সৌমিতৃষা আদৃত! আর তার হাতে গরম প্রমাণও তৈরি রেখেছেন নেটনাগরিকরা।\nঘটনাটা ঠিক ঘটেছে? আসলে সম্প্রতি নিজের ইনস্টা হ‍্যান্ডেলে কয়েকটি ছবি শেয়ার করেছিলেন সৌমিতৃষা। সেখানে তাঁর সঙ্গে দেখি গিয়েছিল পর্দার নন্দা ওরফে অভিনেত্রী কৌশাম্বী চক্রবর্তীকেও। ছবিতে মিঠাইয়ের মাথায় দেখা যায় একটি স্পোর্টস ব্র‍্যান্ডের টুপি।\nছবিতে সৌমিতৃষার ঘনিষ্ঠ বন্ধু সায়ক চক্রবর্তী প্রশ্ন করেছেন, ‘কার টুপি ঝাঁপলি?’ সরাসরি উত্তর না দিয়ে রহস‍্য বাড়িয়ে সৌমিতৃষা লিখেছেন, ‘এই কারো একটা’। সঙ্গে দুষ্টুমি হাসির ইমোজি। কিন্তু অনুরাগীদের তীক্ষ্ণ নজর এড়িয়ে যাবেন কোথায় সৌমিতৃষা! এর আগে এমনি টুপি পরে দেখা মিলেছিল সিদ্ধার্র ওরফে আদৃত রায়ের। সেই ছবি রয়েছে তাঁর নিজের সোশ‍্যাল মিডিয়া হ‍্যান্ডেলেও।\nসেই টুপিই এখন সৌমিতৃষার মাথায় দেখে দুয়ে দুয়ে চার করার চেষ্টা করছেন নেটিজেনরা। কাকতালীয় ভাবেই কি দুজনের কাছে একই রকম টুপি রয়েছে নাকি বাস্তবিকই আদৃতের টুপি নিয়ে নিজে পরলেন সৌমিতৃষা? উত্তর মেলেনি। তবে যদি শেষের প্রশ্নের উত্তর হ‍্যাঁ হয় তবে বলাই যায় যে ক‍্যামেরার পেছনেও বেশ ভাল বন্ধুত্ব গড়ে উঠছে মিঠাই সিডের মধ‍্যে।


ছাত্ররাজনীতি এখন ওপর থেকে নির্ধারণ হচ্ছে ছাত্ররাজনীতি এখন ওপর থেকে নির্ধারণ হচ্ছে\nছাত্ররাজনীতি এখন ওপর থেকে নির্ধারণ হচ্ছে\nপ্রকাশিত: ৯:৪০ পিএম, ডিসেম্বর ২, ২০১৯\nসোমবার (২ ডিসেম্বর) জাতীয় প্রেস ক্লাবের তফাজ্জল হোসেন মানিক মিয়া হলে সুশাসনের জন্য নাগরিক (সুজন) আয়োজিত বাংলাদেশের ‘ছাত্ররাজনীতির ও প্রাসঙ্গিক ভাবনা’ শীর্ষক এক গোলটেবিল বৈঠকে তিনি এসব কথা বলেন।\nএসময় দেশে নমরুদের শাসন ব্যবস্থা চালু হয়েছে বলে সরকারের কোনো জবাবদিহিতা নেই মন্তব্য করে জেএসডি সভাপতি আ স ম আবদুর রব বলেছেন, ছাত্রলীগ, যুবলীগ, আওয়ামী লীগসহ সবার রাজনীতি পচে গেছে। মলম লাগানোর জায়গাটাও নেই। তাই দেশে সুষ্ঠু রাজনীতি ফিরিয়ে আনতে ছাত্রদেরকে এগিয়ে আসতে হবে।\nরব বলেন, এ দেশে ছাত্র রাজনীতি থাকবে। ছাত্র রাজনীতিকে রাখার জন্য এ স্বৈরাচারী সরকারকে বাংলাদেশের মাটি থেকে বিদায় করতে হবে। ছাত্র আন্দোলন থেকে বাংলাদেশে সৃষ্টি হয়েছে। তাহলে ছাত্ররাজনীতি কী করে বন্ধ হবে এ দেশে? যারা ছাত্র রাজনীতি বন্ধ করতে চেয়েছে তাদের অত্যন্ত নিষ্ঠুর এবং নির্মমভাবে ক্ষমতা থেকে বিদায় নিতে হয়েছে।\nনাগরিক ঐক্যের আহ্বায়ক মাহমুদুর রহমান মান্না বলেন, ছাত্ররাজনীতি জাতীয় রাজনীতির একটি উজ্জ্বল জায়গা। এখন এটিকে দুর্বৃত্তায়নের রাজনীতি বলা হচ্ছে। তবে প্রশ্ন হচ্ছে দুর্বৃত্তায়নের রাজনীতি কোনটি? অন্যায় অত্যাচারের বিরুদ্ধে ছাত্ররা কথা বললে সেটা কি দুর্বৃত্তায়নের রাজনীতি হবে? ৩০ ডিসেম্বরের যে ভোট ডাকাতি হলো, এর বিরুদ্ধে ছাত্ররা প্রতিবাদ করে হরতাল পালন করলে কি তাদের দুর্বৃত্ত বলা হত? দুর্বৃত্তায়ন হচ্ছে টেন্ডারবাজি, চাঁদাবাজি, সন্ত্রাসী এসব। ছাত্ররা যাতে এসবের সঙ্গে যুক্ত না হয় সে জন্য বিবেক জাগ্রত রাখার কাজ করে যেতে হবে।\nঢাকসু ভিপি নূরুল হক নূর বলেন, এক সময় ছাত্ররাজনীতির গৌরবোজ্জ্বল ভূমিকা ছিল, এটা নিয়ে প্রশ্ন নাই, আবার কিছুটা প্রশ্ন রয়েছেও। তিয়াত্তরের ডাকসু নির্বাচনের সময়ও ভোট ডাকাতির ঘটনা ঘটেছে। এখন ছাত্ররাজনীতির যে অপরাজনীতি বলা হচ্ছে, খেয়াল করলে দেখবেন গত কয়েক দশক ধরে মূলত দুটি ছাত্র সংগঠন এসব অপকর্মের সঙ্গে জড়িত। ছাত্রলীগ আর ছাত্রদল, এর সাথে ছাত্র শিবিরও ছিল।\nএছাড়া বৈঠকে অন্যান্যদের মাঝে কমিউনিস্ট পার্টির (সিপিবি) সভাপতি মুজাহিদুল ইসলাম সেলিম, সাংবাদিক আবু সাঈদ খান, সিপিবির কেন্দীয় নেতা রুহিন হোসেন প্রিন্স প্রমুখ বক্তব্য রাখেন।


- চ্যানেল আই অনলাইন ২৩ জুন, ২০২২ ১৪:০১\n‘আমি অতি সাধারণ মানুষ। চারপাশের মানুষের জীবন ও নিজের জীবনের গল্পগুলো থেকে নাটকের গল্প বানাই। বই পড়ে, সিনেমা দেখে নাটকের গল্প কপি করি না। কোনো সিনেমার দৃশ্য থেকে অনুপ্রাণিত হয়ে সেখান থেকে গল্প নেই না। অন্যরা কে কী বানালো সেটা দেখে সেই রকম গল্পের নাটক বানাই না। বরং আমার নাটকের গল্পের মতো এখন অনেক কাজ হচ্ছে।’\nচ্যানেল আই অনলাইনকে কথাগুলো বলছিলেন কাজল আরেফিন অমি। যিনি এ সময়কার টিভি নাটকের অন্যতম জনপ্রিয় নির্মাতা। তার বানানো সিরিয়াল ‘ব্যাচেলর পয়েন্ট’ দর্শকদের কাছে ব্যাপকভাবে আলোচিত। শুধু সিরিয়াল নয়, অমি নির্মিত বেশিরভাগ নাটকই দর্শক নন্দিত! এ কারণেই হয়তো দর্শক অমির নাটকের জন্য অপেক্ষায় থাকেন!\nগত ঈদেও নিজের প্রতিভা দেখিয়েছেন অমি। সিক্যুয়ালে বানানো তার ‘ব্যাচেলর রমজান’ ও ‘ফিমেল ২’ দর্শক উপভোগ করেছেন। আরেকটি নাটক ‘ব্যাড বাজ’ থেকেও অন্যরকম সাড়া ফেলেছিল। সেই সাফল্যে অনুপ্রাণিত হয়ে আসন্ন ঈদের জন্য সিকুয়ালে ‘গুড বাজ’ আনছেন অমি। ইতোমধ্যে কক্সবাজারে পাঁচ দিন শুটিংয়ের মাধ্যমে কাজ শেষ হয়েছে।\nনিজের ভ্রমণ অভিজ্ঞতা বা বন্ধুত্বের ভ্রমণের অভিজ্ঞতার গল্পগুলো থেকে ‘গুড বাজ’ বানিয়েছেন বলে জানিয়েছেন অমি। তিনি বলেন, সিনেমা দেখে বই পড়ে গল্পের প্লট কখনই নেই না। এ কারণে হয়তো আমার গল্পের চরিত্রগুলো রূপকথার চরিত্রের মতো হয় না। আমি সবসময় নিজের জীবন ও চারপাশের মানুষের জীবনগুলো নিজের চোখে দেখে গল্প গ্রো আপ করাই। শুরু থেকে কাজ করি মানুষের জন্য। গল্পগুলো মানুষেরই। এসব গল্প মানুষ হয়তো রিলেট করতে পারে এ কারণে আমার কাজ পছন্দ করে।\n‘গুড বাজ’র বিভিন্ন চরিত্রে অভিনয় করেন মিশু সাব্বির, জিয়াউল হক পলাশ, পাভেল, সাফা কবির, শরাফ আহমেদ জীবন, পারসা ইভানা, লামিয়া। আকবর হায়দার মুন্নার প্রযোজনায় মোশন রকের ব্যানারে নাটকটি ক্লাব ইলিভেন ইউটিউব চ্যানেলে প্রচার হবে।\n‘গুড বাজ’ প্রসঙ্গে অমি বলেন, প্রতিটি দৃশ্য দেখে মানুষ উপভোগ করবে। একটু দেখলে মনে হবে পুরোটা দেখি। খুবই এনজয়েবল একটা নাটক। দর্শক বহু কনটেন্টে কক্সবাজারকে বহুভাবে দেখেছেন। এবার আমার কাজটার মাধ্যমে অন্যরকম এক কক্সবাজার দেখতে পাবেন। যার মধ্যে সব বয়সীরা বন্ধুত্ব ও ভ্রমণ বিষয়গুলো অনুভব করবেন।\n‘একটি সন্দেহের গল্প’ নাটকের এ পরিচালক বলেন, সংখ্যায় ১৪-১৫ কাজে আমি বিশ্বাসী নই। বেশি কাজ করলে হয়তো আর্থিকভাবে লাভবান হতাম কিন্তু তৃপ্তি আসবে না। দুই-তিনটা কাজ করলেও সেগুলো সর্বোচ্চভাবে ভালো করার চেষ্টা করি। এজন্য আমার শুটিংয়ে একটু সময় লাগে।\nঈদের জন্য ব্যাচেলর কোরবানি ও গুড বাজ এই দুটি কাজ করেছি। বৃষ্টির জটিলতা না থাকলে হয়তো আরেকটি কাজ করতে পারি।\nঅভিনয়অমিউপভোগকাজল আরেফিন অমিজিয়াউল হক পলাশদৃশ্যনাটকপরিচালক\nপরবর্তী পূর্ববর্তী ১ এর ৪,৭২৭


৭ মার্চ উপলক্ষে বিয়াদে বাংলা স্কুলের উদ্যোগে আলোচনা সভা অনুষ্ঠিত | প্রবাস\n৭ মার্চ উপলক্ষে বিয়াদে বাংলা স্কুলের উদ্যোগে আলোচনা সভা অনুষ্ঠিত\nসৌদি আরব প্রতিনিধি ০৮ মার্চ ২০২১, ১৮:৫৬\nসৌদি আরবের রিয়াদে বাংলাদেশ ইন্টারন্যাশনাল স্কুল অ্যান্ড কলেজ (বাংলাদেশ জাতীয় কারিকুলাম)-এর উদ্যোগে জাতির পিতা বঙ্গবন্ধু শেখ মুজিবুর রহমানের ঐতিহাসিক ৭ মার্চের ভাষণের উপর আলোচনা সভা অনুষ্ঠিত হয়েছে। রোববার (৭ মার্চ) রাত ৮টায়‘জুম’ লিঙ্কের মাধ্যমে আনুষ্ঠিত সভায় সভাপতিত্ব করেন প্রতিষ্ঠানটির বোর্ড অব ডাইরেক্টসের সভাপতি মোহাম্মদ মোস্তাক আহম্মদ।\nসভায় প্রধান অতিথি হিসেবে উপস্থিত ছিলেন বাংলাদেশ দূতাবাসের শ্রমকল্যাণ উইং এর কাউন্সেলর মো. আসাদুজ্জমান। বিশেষ অতিথি হিসেবে উপস্থিত ছিলেন- বিদ্যালয়ের বোর্ড অব ডাইরেক্টর্সের ফাইন্যান্স ডাইরেক্টর মুহাম্মদ আবদুল হাকিম, কো-ফাইন্যান্স ডাইরেক্টর ইঞ্জিনিয়ার গোফরান, কালচারাল ডাইরেক্টর সিরাজুল সফিকুল হক প্রমুখ।\nসমাজ বিজ্ঞান বিভাগের প্রভাষক খাদেমুল ইসলাম ও গণিত বিভাগের প্রভাষক শামসুজ্জোহা সম্রাটের যৌথ সঞ্চালনায় অনুষ্ঠানের শুরুতে পবিত্র কোরান থেকে তিলাওয়াত করেন বিদ্যালয়ের সপ্তম শ্রেণির শিক্ষার্থী হুযাইফা আহম্মদ। দিবসটি উপলক্ষে রাষ্ট্রপতি প্রদত্ত বাণী পাঠ করেন বিদ্যালয়ের এসএসসি পরীক্ষার্থী সোহা সিদ্দিকী ও প্রধানমন্ত্রীর বাণী পাঠ করেন ষষ্ঠ শ্রেণির শিক্ষার্থী তাসনিয়া মাহবুব নওশীন। শিক্ষকদের মধ্যে আলোচনায় অংশ নেন বিদ্যালয়ের সিনিয়র শিক্ষিকা আক্তার জাহান লাকি ও বাংলা ভাষা ও সাহিত্যের সাবেক বিভাগীয় প্রধান মুহাম্মদ দিলওয়ার হুসাইন।\nস্বাগত বক্তব্যে অধ্যক্ষ মো. আফজাল হোসেন ৭ মার্চের ঐতিহাসিক ভাষণের তাৎপর্য তুলে ধরেন। তিনি বলেন, এই ভাষণ আজ বিশ্ব সম্পদে পরিণত হয়েছে। বিশ্বের বিভিন্ন বিশ্ববিদ্যালয় এটিকে নিয়ে গবেষণা শুরু করেছে। এই ভাষণকে আর কেউ কিংবা কোনও অপশক্তির পক্ষে ইচ্ছা করলেও পরিবর্তন করার সুযোগ নেই।\nবিশেষ অতিথির বক্তৃতায় সফিকুল সিরাজুল হক বলেন, এই দিনটি বাঙালি জাতির ইতিহাসে এক পটপরিবর্তনের দিন। এই ভাষণ সমগ্র বাঙালি জাতিকে ঐক্যবদ্ধভাবে পাক-হানাদারদের বিরুদ্ধে লড়াই করে স্বাধীনতা ছিনিয়ে আনতে অনুপ্রেরণা যুগিয়েছিল।\nইঞ্জিনিয়ার গোফরান বলেন, বঙ্গবন্ধু সেইদিন তার ঐতিহাসিক ভাষণে হানাদারদের কঠোরভাবে হুঁশিয়ার করার মাধ্যমে ক্ষান্ত হননি, একটি স্বাধীন সার্বভৌম রাষ্ট্র গঠনের সকল দিক নির্দেশনা জাতির উদ্দেশে উপস্থাপন করেন। তার যোগ্য উত্তরসুরী হিসেবে প্রধানমন্ত্রী বর্তমানে দেশের হাল ধরে এগিয়ে নিয়ে যাচ্ছেন উন্নত বিশ্বের কাতারে। রূপকল্প ’৪১ এ তার নেতৃত্বে আমরা অবশ্যই উন্নত বিশ্বের কাতারে উন্নীত হতে সক্ষম হবো ইনশাহআল্লাহ।\nমুহাম্মদ আবদুল হাকিম বলেন, ১৯৭১ সালের ৭ মার্চ বাঙালি জাতির জন্য এক ঐতিহাসিক দিন। এটি আমাদের জন্য পালা বদলের এক অধ্যায়ের সূচনা করেছে। এই ভাষণ বাঙালি জাতির এক প্রামাণ্য দলিল হিসেবেও ইউনোস্কোতে স্থান লাভ করেছে।\nপ্রধান অতিথি তার বক্তব্যে বলেন, ৭ মার্চ এ জাতির পিতার ভাষণ এমনভাবে জাতিকে উদ্বুদ্ধ করেছিল, যার কারণে সবাই স্ব স্ব অবস্থান থেকে দেশকে হানাদার মুক্ত করে স্বাধীন করতে ঝাঁপিয়ে পড়েছিল। এমন অনুপ্রেরণা সৃষ্টি করা একমাত্র জাতির পিতা বঙ্গবন্ধু শেখ মুজিবুর রহমানের পক্ষেই সম্ভব ছিল। আর সেই অনুপ্রেরণা নিয়েই আমরা মাত্র নয় মাসে আমাদের দেশকে হানাদার মুক্ত করে স্বাধীনতা অর্জন করতে সক্ষম হয়েছিলাম।\nসভাপতির বক্তব্যে মোহাম্মদ মোস্তাক আহম্মদ বলেন, ৭ মার্চ জাতির পিতার বজ্রকণ্ঠে একটা আহ্বানের মাধ্যমে জাতিবর্ণ নির্বিশেষে সবাইকে দেশ মুক্তির আন্দোলনে সমবেত করতে সক্ষম হয়েছিলেন। দুনিয়াতে বঙ্গবন্ধুর মতো এমন কোনসূর্য সন্তান জন্ম হয়নি; যার একটা আহ্বানে দেশের স্বাধীনতার জন্য সবাই যেভাবে ঝাঁপিয়ে পড়েছিল; এমন সূর্য সন্তান পৃথিবীতে আর জন্ম হবে কিনা সন্দেহ আছে।\nতিনি উনিশ মিনিটের জাদুকরী ভাষণে সেইদিন জাতির পিতা বাঙালি জাতিকে স্বাধীনতার স্বপ্ন দেখিয়েছিলেন, যা আজ বিশ্বর প্রামাণ্য দলিল। ৭ মার্চ শুধু বাংলাদেশের জন্য নয় বরং দক্ষিণ এশিয়ার জন্য এটি একটি গুরুত্বপূর্ণ দিন। তার সেই ভাষণ আজো আমাদের চেতনাকে শাণিত করে। এই ভাষণের মূলমন্ত্র ধারণ করে অস্ত্রে সুসজ্জিক একটি সামরিক বাহিনীকে পদানত করে বীর বাঙালি মাত্র নয় মাসে আমাদেরকে বিশ্বের মানচিত্রে স্বাধীন জাতি হিসেবে সুপ্রতিষ্ঠিত করতে সক্ষম হয়।\nপরে দেশ ও জাতির সমৃদ্ধি কামনা করে বিশেষ মোনাজাত পরিচালনা করেন বিদ্যালয়ের ইসলাম ও নৈতিক শিক্ষা বিষয়ের সিনিয়র শিক্ষক নেসার উদ্দিন।


জানুয়ারী 30, 2019 ডেমো একাউন্ট এর উপকারীতা লেখক মনির বড়ুয়া 75662 দর্শকরা\nজলরোধী এবং dustproof নকশা - এই চাকা হাব কেন্দ্র ক্যাপ কভার ভাল sealing কর্মক্ষমতা, চমৎকার জলরোধী ফরেক্স Price Action বিস্তারিত এবং dustproof ফাংশন আছে, এবং সাধারণত বৃষ্টির দিনে ব্যবহার করা যেতে পারে। হাব আলো এর অভ্যন্তরীণ অংশ ক্ষতি গাড়ী ধোওয়া বা বৃষ্টি ক্ষতি সম্পর্কে চিন্তা করার কোন প্রয়োজন নেই।\nরূপান্তর: 'প্রথম ছবিটি সরান' বিকল্পটি ব্যবহার করার সময় কিছু ইপব ফাইলগুলির রূপান্তর ভেঙে যে প্রতিক্রিয়াটি ফিক্স করুন। ইন্ডিকেটর অর্থ হল সোজা বাংলায় নির্দেশক। ফরেক্সের ভাষায় যা মার্কেটের অবস্থা নির্দেশ করে। এটা আপনাকে নির্দেশ করে মার্কেটের বর্তমান অবস্থা। একটি ইন্ডিকেটর তার হিসাব অনুসারে আপনাকে কি কি তথ্য দিতে পারে তা নিচে দেয়া হলঃ\nইন্টারনেট শিশুদের জন্য একটি শক্তিশালী হাতিয়ার যা তথ্য, শিক্ষা, ক্ষমতায়ন এবং অংশগ্রহণের সুযোগ দিয়ে তাদের বিকাশে সহায়তা করতে পারে। তবে অনুপযুক্ত উপকরণ ও আচরণের মাধ্যমে ইন্টারনেট ফরেক্স Price Action বিস্তারিত শিশুদের সহিংসতা, নিগ্রহ ও অপব্যবহারের শিকার হওয়ার ঝুঁকিতে ফেলতে পারে। নিলামে বিক্রি করার জন্য অস্ট্রেলীয় কর্তৃপক্ষ 24, 500 বিটিটিস সিল্ক রোড ড্রাগ ডিলার থেকে আটক\nতিনি বলেন, “একটি প্রোডাকশন টিমে প্রথম থাকেন একজন ডিরেক্টর। তারপর একজন প্রডিউসার, যার দায়িত্বে সব ক্যামেরা পারসন।”\nবিজ্ঞাপন শিল্পের সেরা অনুশীলন এবং অঙ্গীকারসমূহ. Microsoft হল নেটওয়ার্ক অ্যাডভার্টাইজিং ইনিশিয়েটিভ (NAI)-এর একটি সদস্য এবং তা NAI আচরণবিধি মেনে চলে। আমরা নিম্নলিখিত স্ব-নিয়ন্ত্রণমূলক প্রোগ্রামগুলিকেও মেনে চলি।\nবিশ্লেষকদের মত অনুযায়ী, GBP/USD -এর সম্ভাবনাগুলি বেশ দ্ব্যর্থক বলে মনে হয়–বিশ্লেষকদের 40% উত্থানের পক্ষে, প্রায় একই সংখ্যা পতনের পক্ষে এবং 20% একটি একপেশে প্রবণতার অনুমান করছেন। যদিও, H4 এবং D1-তে সূচক এবং গ্রাফিক্যাল বিশ্লেষণ স্পষ্টভাবে নীচের দিকে ইঙ্গিত দিয়েছে। এর সঙ্গে, GBP/USD কিছুটা ওপরে 1.4170-1.4240-তে যেতে পারে এরপর এটি অবশ্যই নীচের দিকে যাবে- প্রথমে 1.4070 সাপোর্টে, পরে 1.3970 –তে এবং আরও নীচে, গত ফেব্রুয়ারীর নিম্ন(লো) 1.3850-এর কাছাকাছি যাবে। মাইনিং চালান এবং Bitcoins উপার্জন। ন্যূনতম প্রত্যাহার পরিমাণ (প্রতিটি পরিষেবা আপনার থ্রেশহোল্ড) পৌঁছনো, আপনি তাদের একটি প্রাক প্রতিষ্ঠিত বাজেট পাঠানোর মুদ্রা প্রত্যাহার করতে পারেন।\nচার্টে সোনার লাইন, এটা শুধু মধ্যম বিস্ফোরণ। এটি বুঝতে একটি বিট কঠিন, কারণ RSI মূল্য আন্দোলন ট্র্যাক। পরিবর্তন সূচক (ROC) মূল্য আন্দোলনের পরিবর্তনের হার ট্র্যাক করে এবং এখন চার্টে সোনার লাইন হল EMA (9), যা আসলে এই হারের সময়সূচীটি smoothes। মূল বৈশিষ্ট্যগুলিতে শক্তিশালী মিডিয়া পরিচালনার ক্ষমতা, একটি তরল ইন্টারফেস, প্ল্যাগ-ইনগুলি রয়েছে যা দুর্দান্ত এক্সটেনসিবিলিটি, চলচ্চিত্রের প্রভাব এবং দৃশ্যমানতা, বিল্ট-ইন মাল্টিমিডিয়া কোডেক, থিম এবং আরও অনেক কিছু করার অনুমতি দেয়। অ্যাপ্লিকেশন MP3, FLAC, WAV, WMA বা OGG এর মতো সমস্ত জনপ্রিয় ফরম্যাটগুলিকে সমর্থন করে আপনার সংগীত ফাইলগুলির সম্পূর্ণ সংগ্রহটি চালাতে পারে। এটি ক্যু শীট, অডিও ট্যাগিং এবং স্মার্ট প্লেলিস্টগুলির জন্যও সহায়তা প্রদান করে।\nক্লান্তিকর লক্ষণগুলির ভিত্তিতে রিংওয়ারম রোগ নির্ণয় করা হয় এবং থেরাপিউটিক এজেন্টদের কাছে উন্মুক্ত না হওয়া প্রভাবিত চামড়া এলাকার পরিধি থেকে স্ক্র্যাপ করার সময় চুল, স্কেল এবং ক্রাস্টগুলির মাইক্রোস্কোপিক পরীক্ষা দ্বারা নিশ্চিত করা হয়। বিড়াল ও কুকুরগুলিতে মাইক্রোপ্রোপিয়ার প্রাথমিক সনাক্তকরণের জন্য, একটি লুমিনসেন্ট ডায়াগনস্টিক পদ্ধতি ব্যবহার করা হয়।\n২০১২.০৭.০৬ ১৪:২৯ মনে জাহা চায় তাই বলি বর দুখের বিষয় ভাবী না বলার আগে বাজার কি ৩ বেলা ফরেক্স Price Action বিস্তারিত করে ? সপ্তাহে ১ বার করতে ই বারটা বাজে. আপনার পছন্দের ব্রোকারে কি পরিমাণ ট্রেডার ট্রেড করে ও উক্ত ব্রোকারে মাসে কত ভলিউম ট্রেড হয়ে থাকে।\nfiatnye টাকা আউটপুট এবং ভাগ cryptocurrency করার ক্ষমতা। এবং এটা প্রায় বিটকয়েন কিন্তু altkoinah নয়। মূলত, এই টাস্ক সহজতম অংশ। নিম্নরূপ নিম্নরূপ। আরডিপি এর বিভিন্ন সংস্করণে, দুটি মৌলিক সেশন সুরক্ষা প্রক্রিয়া রয়েছে - এডিপি এ এমবেডেড এবং টিএলএস-তে সেশন "মোড়ানো"। বিল্ট-ইন যথেষ্ট নিরাপদ নয় এবং এটির সুপারিশ "RDP কেবল একটি ভিপিএন-এর বাইরেই সম্ভব" - এটি সম্পর্কে। অতএব, সবসময় TLS সমর্থন সক্ষম করুন। এই ন্যূনতম আপনি সঙ্গে শুরু ফরেক্স Price Action বিস্তারিত করা উচিত। বিধিনিষেধ সম্ভবত উইন্ডোজ সার্ভার 2003 SP1 এবং ক্লায়েন্ট RDP 5.2 এবং উচ্চতর সার্ভার সংস্করণ কম নয়, তবে, আমি মনে করি, 2011 এর শেষে এটি সম্পূর্ণরূপে সমাধানযোগ্য হবে\nমুহাম্মদ ইউনুসের বাসায় যান জেনারেল মাসুদ উদ্দীন চৌধুরি গ্রেড সুবিধা: উচ্চ পরিবেশগত অভিযোজনযোগ্যতা, উৎপাদনশীলতা, বিভিন্ন ধরণের প্রক্রিয়াকরণ এবং প্রস্রাবের জন্য অনন্য "আন্তোভভ" সুগন্ধি, তাজা খাদ্যে উপযুক্ততা, ফলগুলির উচ্চ বাজারজাতকরণ।


জহুর আহমদ শ্রমজীবী অধিকার আদায়ের আন্দোলনের পথিকৃৎ - Suprobhat Bangladesh\nজহুর আহমদ শ্রমজীবী অধিকার আদায়ের আন্দোলনের পথিকৃৎ\nবৃহস্পতিবার, জুলাই ১, ২০২১; সময় : ৯:৫৯ অপরাহ্ণ\nস্মরণসভায় মাহাতাব উদ্দীন চৌধুরী\nনগর জাতীয় শ্রমিক লীগ অন্তর্ভুক্ত বেসিক ইউনিয়ন সমন্বয় পরিষদের যুগ্ম-আহ্বায়ক মো আলমগীর এর সভাপতিত্বে সদস্যসচিব মো মিরন হোসেন মিলনের সঞ্চালনায় জাতির জনক বঙ্গবন্ধুর ঘনিষ্ঠ সহচর, সাবেক মন্ত্রী বীর মুক্তিযোদ্ধা মরহুম জহুর আহমদ চৌধুরীর ৪৭তম মৃত্যুবার্ষিকী উপলক্ষে স্মরণসভা গতকাল বৃহস্পতিবার সকাল ১১টায় দামপাড়াস্থ মরহুমের বাসভবনে অনুষ্ঠিত হয়।\nএতে প্রধান অতিথি ছিলেন নগর আওয়ামী লীগের ভারপ্রাপ্ত সভাপতি বীর মুক্তিযোদ্ধা মাহাতাব উদ্দীন চৌধুরী। বিশেষ অতিথি ছিলেন জাতীয় শ্রমিক লীগ কেন্দ্রীয় কার্যনির্বাহী কমিটির সহ-সভাপতি বীর মুক্তিযোদ্ধা মুহাম্মদ শফর আলী। বক্তব্য রাখেন নগর জাতীয় শ্রমিক লীগ অন্তর্ভুক্ত বেসিক ইউনিয়ন সমন্বয় পরিষদের যুগ্ম-আহ্বায়ক উজ্জ্বল বিশ্বাস, মো. বখতিয়ার, হারুনুর রশিদ রনি, সৈয়দ মো ওমর ফারুক, মো. আলী, মো. আনোয়ার, মো. বাদশা। উপস্থিত ছিলেন মো. লোকমান হাকিম, মো. নুরুল আমিন, মো আব্দুল হালিম আদু, মো ইউছুফ, গোলাম রাব্বানী প্রমুখ।\nপ্রধান অতিথি বলেন, জহুর আহমদ চৌধুরী চট্টগ্রাম তথা বাংলাদেশের জাতীয় রাজনৈতিক অঙ্গনে দৃষ্টান্ত স্থাপনকারী এক উজ্জ্বল নক্ষত্র। তিনি শ্রমজীবী মেহনতি মানুষের ন্যায্য অধিকার আদায়ে ট্রেড ইউনিয়ন সংগঠন প্রতিষ্ঠার মধ্যদিয়ে স্বাধিকার আন্দোলন থেকে চট্টগ্রামের লালদিঘির ময়দানে ঐতিহাসিক ৬ দফা প্রস্তাবের পক্ষে দেশের সর্বপ্রথম জনসভা অনুষ্ঠিত হয়েছিল তারই সভাপতিত্বে। এই শ্রমিক আন্দোলনের পথিকৃত জহুর আহমদ চৌধুরীর আদর্শ এবং নির্দেশিত পথ অনুসরণ করে চট্টগ্রামের ইতিহাস-ঐতিহ্যের শ্রমিক আন্দোলন পুনরুদ্ধারে নগর জাতীয় শ্রমিক লীগ অন্তর্ভুক্ত বেসিক ইউনিয়ন সমন্বয় পরিষদ নেতৃবৃন্দের ঐক্যবদ্ধ থাকার আহ্বান জানান।\nস্মরণসভা শেষে বীর মুক্তিযোদ্ধা জহুর আহমদ চৌধুরীর কবরে পুষ্পার্ঘ্য অর্পণ করে শ্রদ্ধা জ্ঞাপন করেন বেসিক ইউনিয়ন সমন্বয় পরিষদ নেতৃবৃন্দ। বিজ্ঞপ্তি\nপূর্ববর্তী নিবন্ধ‘সিমুলেশন’ মেশিনের কার্যক্রমের উপর প্রশিক্ষণ\nপরবর্তী নিবন্ধজরুরি প্রয়োজন ছাড়া বের হলেই ব্যবস্থা


SBI-তে পাবলিক প্রভিডেন্ট ফান্ড, সুকন্যা সমৃদ্ধি যোজনা অ্যাকাউন্ট খুলবেন কীভাবে? - How to open Public Provident Fund, Sukanya Samriddhi Yojana accounts with SBI , Bangla News\nবাংলা নিউজ > ছবিঘর > SBI-তে পাবলিক প্রভিডেন্ট ফান্ড, সুকন্যা সমৃদ্ধি যোজনা অ্যাকাউন্ট খুলবেন কীভাবে?\nSBI-তে পাবলিক প্রভিডেন্ট ফান্ড, সুকন্যা সমৃদ্ধি যোজনা অ্যাকাউন্ট খুলবেন কীভাবে?\nUpdated: 20 Feb 2022, 08:45 PM IST Soumick Majumdar\nপাবলিক প্রভিডেন্ট ফান্ড, সুকন্যা সমৃদ্ধি যোজনা অ্যাকাউন্টে সুদের হার কত?\n1/6বুধবার সকালেই ফিক্সড ডিপোজিটে সুদের হার কমানোর কথা বর্তমানে বিনিয়োগের ক্ষেত্রে সবচেয়ে নিরাপদ। অথচ ভালো রিটার্নের অপশন হল PPF এবং সুকন্যা সমৃদ্ধি যোজনা। কিন্তু অনেকেই বুঝতে পারেন না এগুলির জন্য কী কী নথি প্রয়োজন। তাঁদের জন্যই সেই তথ্য রইল এক নজরে। ফাইল ছবি : মিন্ট (PTI)\n2/6স্টেট ব্যাঙ্ক অফ ইন্ডিয়ার(SBI) গ্রাহকরা অনলাইনেও পিপিএফ অ্যাকাউন্ট খুলতে পারবেন। তাছাড়া নিম্নলিখিত নথিগুলি নিয়ে ব্যাঙ্কের নিকটতম শাখায় গেলেই হবে। ব্যাঙ্ক আধিকারিকরাই এ বিষয়ে গাইড করবেন। তবুও জেনে রাখুন, কী কী নথি নিয়ে যাওয়া উচিত্। (ছবিটি প্রতীকী, সৌজন্য মিন্ট) (PTI)\n3/6পিপিএফ অ্যাকাউন্ট খোলার জন্য প্রয়োজনীয় নথি - নমিনেশন ফর্ম, পাসপোর্ট সাইজ ছবি, PAN কার্ডের কপি। সেইসঙ্গে ব্যাঙ্কের KYC-র নিয়ম অনুসারে আইডি প্রুফ এবং আবাসিক প্রমাণ৷ ফাইল ছবি : পিটিআই (PTI)\n4/6বর্তমানে, PPF অ্যাকাউন্টে সুদের হার ৭.১ শতাংশ। ফাইল ছবি : পিটিআই (PTI)\n5/6সুকন্যা সমৃদ্ধি যোজনা অ্যাকাউন্ট খোলার জন্য প্রয়োজনীয় নথিগুলি হল- SSY অ্যাকাউন্ট খোলার ফর্ম, বেনেফিসিয়ারির বার্থ সার্টিফিকেট, বেনেফিসিয়ারির অভিভাবক বা পিতা-মাতার ঠিকানা প্রমাণ, অভিভাবক বা সুবিধাভোগীর বাবা-মায়ের আইডি প্রুফ। (ছবিটি প্রতীকী, সৌজন্য মিন্ট) (PTI)\n6/6বর্তমানে, SSY অ্যাকাউন্টে সুদের হার ৭.৬ শতাংশ৷ ফাইল ছবি : পিটিআই (PTI)


টিআইবির গবেষণা নিয়ে বিএনপির মন্তব্য মূর্খতার শামিল: তথ্যমন্ত্রী\nঢাকানিউজ২৪.কম ; প্রকাশিত: বৃহস্পতিবার, ২৮ এপ্রিল, ২০২২ খ্রিস্টাব্দ, ০৪:১৬ পিএম\nডেস্ক রিপোর্টার: করোনার ভ্যাকসিন নিয়ে ট্রান্সপারেন্সি ইন্টারন্যাশনাল বাংলাদেশের (টিআইবি) অপেশাদার গবেষণা প্রতিবেদন সম্পর্কে বিএনপির মন্তব্য মূর্খতার শামিল বলে মন্তব্য করেছেন, তথ্যমন্ত্রী ড. হাছান মাহমুদ।\nবৃহস্পতিবার (২৮ এপ্রিল) দুপুরে সচিবালয়ে সাংবাদিকদের সঙ্গে মতবিনিময়কালে তথ্যমন্ত্রী একথা বলেন।\nতিনি বলেন, সরকার দেশের মানুষকে বিনামূল্যে করোনা ভ্যাকসিন প্রদান করায় সারাবিশ্ব বাংলাদেশের প্রশংসা করেছে। তা সত্ত্বেও গবেষণার নামে মিথ্যাচার এবং দেশকে হেয়প্রতিপন্ন করার জন্য টিআইবির বিরুদ্ধে প্রয়োজনবোধে আইনগত ব্যবস্থা নেওয়া হবে।\nগত ২৫ এপ্রিল স্বাস্থ্যমন্ত্রী জাহিদ মালেক বলেন, করোনার টিকা নিয়ে ট্রান্সপারেন্সি ইন্টারন্যাশনাল বাংলাদেশ (টিআইবি) যা বলেছে তাতে দেশের ভাবমূর্তি ক্ষুণ্ন হয়েছে। এ সময় তিনি করোনার টিকা নিয়ে টিআইবির গবেষণা কল্পনাপ্রসূত ও অনেক ভুল তথ্য দিয়ে তারা রিপোর্ট তৈরি করেছে বলেও জানান।\nটিকা কার্যক্রম নিয়ে টিআইবির গবেষণা রিপোর্ট উদ্দেশ্যপ্রণোদিত বলে অভিযোগ করে স্বাস্থ্যমন্ত্রী বলেন, সরকারের ভাবমূর্তি ক্ষুণ্ন করার জন্য এটা করা হয়েছে। তিনি দাবি করেন, টিকা কার্যক্রমে ৬৭ টাকা ঘুষ নেওয়ার অভিযোগ করা হয়েছে। এ টাকা তো এখন ফকিরকে ভিক্ষা দিলেও নেয় না। তাই ঘুষের অভিযোগ ভিত্তিহীন।\nএ সময় তিনি বলেন, টিকা কেনার ক্ষেত্রে ৪০ হাজার কোটি খরচ হয়নি। ২০ হাজার কোটি টাকা খরচ হয়েছে। আর যেসব টিকা ফ্রিতে পাওয়া গেছে তার মূল্য ধরা হয়েছে ২০ হাজার কোটি টাকা।\nকোভিড নিয়ন্ত্রণ ও টিকাদানে বাংলাদেশ এখন রোল মডেল। ১৩ কোটি প্রথম ডোজ, দ্বিতীয় ১১ কোটি ৬০ লাখ ও বুস্টার ১ কোটির বেশি ডোজ টিকা দেওয়া হয়েছে। এতে দেশের ভাবমূর্তি বেড়েছে। কিন্তু সম্প্রতি টিআইবি একটি রিপোর্ট দিয়েছে সেটিতে বেশ কিছু তথ্য আছে যা সঠিক নয়। তারা এমন কিছু তথ্য তুলে ধরেছে যাতে দেশের ভাবমূর্তি ক্ষুণ্ন হয়। তারা যে সার্ভে করেছে তাতে দেড় লাখ বুথের মধ্যে ১০৫টি বুথের তথ্য নিয়েছে। ১২ কোটির বেশি মানুষ টিকা দিলেও তারা সার্ভে করেছে মাত্র ১৮০০ জনের।\nসচেতন না করলে ৯৬ ভাগ মানুষ কীভাবে টিকা পেল? যারা টিকা নেয়নি তারা নিজের ইচ্ছায় নেয়নি এমন কথাও বলেন মন্ত্রী।\nস্বাস্থ্যমন্ত্রী বলেন, টিআইবির রিপোর্টে ভুল থাকলেও আইনি কোনো ব্যবস্থা নেওয়া হবে না। কেননা কেউ চাইলে গবেষণা করতেই পারে। তবে ভবিষ্যতে দেশের জন্য ক্ষতিকর কোনো তথ্য দিলে আইনি ব্যবস্থার নেওয়া হতে পারে।\nএর আগে গত ১২ এপ্রিল এক গবেষণা প্রতিবেদন উপস্থাপনের সময় টিআইবির পক্ষ থেকে বলা হয়, টিকা ক্রয়ে এ খরচ সর্বোচ্চ ১৮ হাজার কোটি টাকার বেশি হওয়ার কথা নয়। ‘করোনাভাইরাস সংকট মোকাবিলায় সুশাসন: অন্তর্ভুক্তি ও স্বচ্ছতার চ্যালেঞ্জ’ শিরোনামে এ গবেষণাপত্র প্রকাশ করে টিআইবি।\nবাংলাদেশে কোভিড-১৯ টিকা প্রদানের খরচের ক্ষেত্রে সরকারি হিসাব এবং টিআইবির হিসাবের মধ্যে প্রায় ২২ হাজার কোটি টাকার ফারাক দেখা যায়।\nটিআইবি জানায়, বাংলাদেশের স্বাস্থ্যমন্ত্রী জাহিদ মালেক গত মার্চ মাসে বলেছিলেন, কোভিড-১৯ টিকা ক্রয় এবং বিতরণের ক্ষেত্রে ৪০ হাজার কোটি টাকা খরচ হয়েছে।\nএসব টিকা কত দামে কেনা হয়েছে তার বিস্তারিত কখনোই তুলে ধরেনি স্বাস্থ্য বিভাগ। টিআইবি তাদের গবেষণায় বলছে, টিকা ক্রয়ের ক্ষেত্রে সাড়ে ১১ হাজার কোটি টাকার বেশি খরচ হওয়ার কথা নয়।\nতারা দাবি করছে, যেহেতু সরকারের তরফ থেকে টিকার দাম সম্পর্কিত কোনো তথ্য তুলে ধরা হয়নি, সেজন্য টিআইবি বিভিন্ন সূত্র থেকে টিকার দাম সম্পর্কিত তথ্য জোগাড় করেছে।


মা বাবার ও সন্তানকে নিয়ে আসছে যে নতুন আ’ইন – OnlineCityNews\nমা বাবার ও সন্তানকে নিয়ে আসছে যে নতুন আ’ইন\nবৃদ্ধ বয়সে সন্তানদের অবহেলার অ’ভিযো’গ করে থাকেন অনেক মা-বাবা। বিশেষ করে বিয়ের পর ছেলেদের ‘পাল্টে’ যাওয়া। এজন্য দায়ী করা হয় ছেলের বউদের।‘পিতা-মাতার ভরণপোষণ’ বিধিমালার খসড়ায় স্পষ্ট করে মা-বাবার উপযুক্ত পরিচর্যা নিশ্চিত করতে স্ত্রী’’ ও তাদের সন্তানদের ওপর দায়িত্ব দেওয়া হচ্ছে।\nসমাজকল্যাণ মন্ত্রণালয় সূত্রে জানা যায়, ২০১৩ সালে পাস হওয়া পিতা-মাতার ভরণপোষণ আইনের আওতায় বিধিমালার খসড়া তৈরি করা হয়েছে। খসড়া বিধিমালার ১৮ ধারায় বলা হয়েছে, প্রত্যেক সন্তানকে তার পিতা-মাতার যথোপযুক্ত পরিচর্যা নিশ্চিত করতে হবে।\nপিতা-মাতার ভরণপোষণের ন্যূনতম মানদ’ন্ড নির্ধারণ করে খসড়া বিধিমালার ১১ ধারায় বলা হয়েছে, প্রত্যেক সন্তান মা-বাবাকে সঙ্গে রাখতে প্রয়োজনীয় ব্যবস্থা নেবে। একাধিক সন্তান থাকলে মা-বাবা কোন সন্তানের সঙ্গে বসবাস করবেন,তা তাদের ইচ্ছানুযায়ী হবে।\nসন্তান বা তার স্ত্রী’’-সন্তান মা-বাবার সেবা ঠিকমতো করছে কি না তা যাচাই করতে সারা দেশের ওয়ার্ড পর্যায়ে সহায়ক কমিটি থাকবে। এ ছাড়া ইউনিয়ন, পৌরসভা, উপজে’লা,জে’লা, সিটি করপোরেশন ও জাতীয় পর্যায়েও কমিটি থাকবে। মা-বাবার জন্য সন্তানরা শুধু টাকা দিলেই হবে না,\nবছরে কমপক্ষে দু’বার সাক্ষাৎ করতে হবে।অনেক সন্তান বা তার স্ত্রী’’ মা-বাবার আচার-আচরণের সমালোচনা করেন। এজন্য মা-বাবার আচরণবিধি নির্ধারণ করা হয়েছে খসড়া বিধিমালায়। বলা হয়েছে, মা-বাবা তাদের প্রয়োজন বা অনুভূতির কথা সন্তানদের একত্রে বা আলাদাভাবে জানাবেন।\nযেকোনো সংকটের কথা সন্তানদের সঙ্গে আলোচনা করবেন। মা-বাবা পরিবারের সবার প্রতি সমান দৃষ্টিভঙ্গি পোষণ করবেন। মা-বাবার কোনো প্রয়োজন সন্তান তাৎক্ষণিকভাবে মেটাতে না পারলে বা দেরি হলে যথাসম্ভব ধৈর্য ধারণ করবেন। তাদের নিজস্ব স্থাবর-অস্থাবর সম্পদ সুরক্ষার চেষ্টা করবেন।মা-বাবার সঙ্গে সন্তানের আচরণ কেমন হবে তা উল্লেখ করে খসড়া বিধিমালার ১৩ ধারায় বলা হয়েছে, মা-বাবার সঙ্গে সর্বাবস্থায় ম’র্যাদাপূর্ণ আচরণ করতে হবে, যত্নসহকারে তাদের দেখভাল করতে হবে।\nমা-বাবার জন্য খাদ্য প্রসঙ্গে খসড়া বিধিমালার ১৪ ধারায় বলা হয়েছে, ‘পিতা-মাতার জন্য দৈনিক ন্যূনতম তিনবার বা পিতা-মাতার প্রয়োজন অনুসারে খাদ্য সরবরাহ করিবে : তবে শর্ত থাকে যে, পিতা-মাতার বয়স, অ’সুস্থতা বা প্রতিবন্ধিতা বিবেচনায় আনিয়া, প্রয়োজনে চিকিৎসক বা\nপুষ্টিবিদের পরাম’র্শ অনুসারে নির্ধারিত পুষ্টিমান নিশ্চিত করিতে হইবে।ঋতু বিবেচনায় নিয়ে মা-বাবার পছন্দ ও শারীরিক সক্ষমতা বিবেচনায় তাদের জন্য আরাম’দায়কপোশাক নিশ্চিত করার কথা উল্লেখ করে এতে বলা হয়েছে, বছরে যেকোনো একটি উৎসবে অ’তিরিক্ত এক সেট নতুন পোশাক সরবরাহ করতে হবে।\nবঙ্গোপসাগরে তৈরি গভীর নিম্নচাপ, আগামী যতদিন বিভিন্ন জেলায় ভারী বৃষ্টির পূর্বাভাস দেখেনিন!\nআপনি জানেন কি? যে কারণে চিনি খেয়েই বিশ্বে মা’রা যায় ৩.৫ কোটি মানুষ!


Panchang shows how would be the day 15032022 and which are auspicious moments to start new work পঞ্জিকা ১৫ মার্চ: দেখে নিন নক্ষত্রযোগ, শুভ মুহূর্ত, রাহুকাল এবং দিনের অন্য লগ্ন! – News18 Bangla\nPanchang: পঞ্জিকা ১৫ মার্চ: দেখে নিন নক্ষত্রযোগ, শুভ মুহূর্ত, রাহুকাল এবং দিনের অন্য লগ্ন!\nপঞ্জিকা ১৫ মার্চ: দেখে নিন নক্ষত্রযোগ, শুভ মুহূর্ত, রাহুকাল এবং দিনের অন্য লগ্ন!\nPanchang: ১৫ মার্চের কিছুটা পড়েছে ২০৭৮ বিক্রম সম্বতের ফাল্গুন মাসের শুক্লপক্ষের দ্বাদশী তিথিতে।\nLast Updated : March 14, 2022, 18:43 IST\nভারতীয় দিনপঞ্জির এই পাঁচটি অঙ্গ হল তিথি, বার, নক্ষত্র, যোগ এবং করণ। সেই অনুসারে ১৫ মার্চের কিছুটা পড়েছে ২০৭৮ বিক্রম সম্বতের ফাল্গুন মাসের শুক্লপক্ষের দ্বাদশী তিথিতে। রাজা বিক্রমাদিত্য যে বছর গণনার রীতি প্রবর্তন করেছিলেন, সেই বিক্রম সম্বত অনুসারে এই পঞ্জিকা নির্ধারণ করা হয়েছে। বার হল মঙ্গল এবং এই দ্বাদশী তিথি থাকবে ১৫ মার্চ দুপুর ১টা ১২ মিনিট পর্যন্ত। এর পরে শুরু হয়ে যাবে শুক্লপক্ষের ত্রয়োদশী তিথি।\n২০৭৮ বিক্রম সম্বতের ফাল্গুন মাসের শুক্লপক্ষের দ্বাদশী তিথিতে ভৌম প্রদোষ ব্রত এবং মীন সংক্রান্তি ব্রত পালন করা হবে।\nআরও পড়ুন : কর্পোরেট চাকরি ছেড়ে বিরিয়ানি বিক্রি করে বেশি উপার্জন করছেন দুই ইঞ্জিনিয়ার\nপঞ্জিকা মতে আজ সূর্যোদয় হয়েছে সকাল ৬টা ৩৯ মিনিটে, সূর্যাস্ত হবে সন্ধে ৬টা ৩২ মিনিটে। অন্য দিকে, চন্দ্রোদয় হবে ১৫ মার্চ দুপুর ৩টে ৫৭ মিনিটে। চন্দ্র অস্ত যাবে ১৬ মার্চ ভোর ৫টা ২৮ মিনিটে।\nএই ২০৭৮ বিক্রম সম্বতের ফাল্গুন মাসের শুক্লপক্ষের দ্বাদশী তিথির নক্ষত্র হল অশ্লেষা। ১৫ মার্চ, রাত ১১টা ৩৩ মিনিট পর্যন্ত অশ্লেষা নক্ষত্রের অবস্থান থাকবে। এর পর তিথিতে অবস্থান করবে মঘা নক্ষত্র।\nআরও পড়ুন : মনের কথা পড়ে আরও কাছের হয়ে উঠুন জীবনসঙ্গীর, জেনে নিন সুখী দাম্পত্যের রহস্য\nসূর্য অবস্থান করবে মীন রাশিতে। চন্দ্র অবস্থান করবে কর্কট রাশিতে ১৫ মার্চ, রাত ১১টা ৩৩ মিনিট পর্যন্ত; এর পরে গমন করবে সিংহ রাশিতে।\nআরও পড়ুন : লাজুক বলে প্রেমে পড়বেন না! মুখচোরাদের ডেটিংয়ের আড় ভাঙানোর জন্য রইল সহজ উপায়\nশুভ মুহূর্ত- ১৫ মার্চ অভিজিৎ মুহূর্ত শুরু হচ্ছে দুপুর ১২টা ১২ মিনিটে, শেষ হচ্ছে দুপুর ১২টা ৫৯ মিনিটে। অমৃতযোগ ১৫ মার্চ শুরু হচ্ছে রাত ৯টা ৫১ মিনিটে, শেষ হচ্ছে রাত ১১টা ৩৩ মিনিটে। এই অভিজিৎ মুহূর্ত এবং অমৃতকালকে ভারতীয় জ্যোতিষশাস্ত্রের অন্যতম পুণ্যলগ্ন বলে বিবেচনা করা হয়ে থাকে। যে কোনও নতুন কাজ, শুভ কাজ শুরু করার এটি প্রকৃষ্ট সময়।\nঅশুভ মুহূর্ত- পঞ্জিকা মতে ১৫ মার্চ রাহুকাল শুরু হচ্ছে দুপুর ৩টে ৩৪ মিনিট থেকে, শেষ হচ্ছে বিকেল ৫টা ০৩ মিনিটে। এই সময়ে নতুন কোনও কাজ শুরু করাটা ঠিক হবে না।\nFirst published: March 14, 2022, 18:43 IST


চার জেলায় বসছে না পশুর হাট! চার জেলায় বসছে না পশুর হাট! – দৈনিক বাংলার দূত\nমহামারি করোনাভাইরাসের কারণে সবচেয়ে বেশি বিপর্যস্ত রাজধানী ঢাকা, পার্শ্ববর্তী নারায়ণগঞ্জ ও গাজীপুর এবং বন্দরনগরী চট্টগ্রাম। এসব জেলায় আসন্ন পবিত্র ঈদুল আজহা উপলক্ষে কোরবানির পশুর হাট না বসানোর পরামর্শ দিয়েছে কোভিড-১৯ প্রতিরোধ বিষয়ে গঠিত জাতীয় কমিটি।\nশুক্রবার কোভিড-১৯ জাতীয় পরামর্শক কমিটির সভাপতি অধ্যাপক ডা. মোহাম্মদ শহীদুল্লাহ এবং সদস্য সচিব অধ্যাপক ডা. মীরজা‌দি সে‌ব্রিনা ফ্লোরা স্বাস্থ্য মহাপরিচালকের কাছে তাদের এ সুপারিশ পেশ করেন বলে সংশ্লিষ্ট সূত্রে জানা গেছে।\nকরোনার ব্যাপক সংক্রমণ রোধে এ পরামর্শ দেয়া হয়েছে। এক্ষেত্রে জেলাগুলোতে পশুর হাট না বসিয়ে ডিজিটাল পদ্ধতিতে কোরবানির পশু কেনাবেচার ব্যবস্থার জন্য সংশ্লিষ্টদের উৎসাহ দিতে বলা হয়েছে। পাশাপাশি ঈদের ছুটিতে এই জেলাগুলো থেকে অন্য স্থানে যাতায়াত না করার জন্যও পরামর্শ দিয়েছেন তারা।\nতবে দেশের অন্য জেলাগুলোতে কোভিড-১৯ সংক্রমণ প্রতিরোধ নীতিমালা অনুযায়ী কোরবানির পশুর হাট বসানো যেতে পারে। সে জন্য কোরবানির পশুর হাট স্থাপন ও পশু জবাইয়ের ক্ষেত্রে বেশ কয়েকটি সুপারিশ করা হয়েছে।\n=) শহরের অভ্যন্তরে কোরবানির পশুর হাট না বসানো।\n=) খোলা ময়দানে পশুর হাট বসাতে হবে। যেখানে সামাজিক দূরত্ব বজায় রাখা এবং সংক্রমণ প্রতিরোধে পর্যাপ্ত ব্যবস্থা গ্রহণ সম্ভব।\n=) পঞ্চাশোর্ধ্ব ব্যক্তি এবং অসুস্থ ব্যক্তির পশুর হাটে যাওয়া থেকে বিরত থাকা।\n=) পশুর হাটে প্রবেশ ও বাইরে পৃথক রাস্তা রাখা।\n=) পশুর হাটে আগমনকারী সকল ব্যক্তির মাস্ক পরিধান বাধ্যতামূলক।\n=) কোরবানির পশু বাড়িতে জবাই না করে সিটি কর্পোরেশনের নির্ধারিত স্থানে করা।\n=) এবং অনলাইনে অর্ডারের মাধ্যমে বাড়ির বাইরে কোরবানি দেয়া সম্ভব হলে তা করার জন্য উৎসাহিত করা।


মহাসমাবেশে খালেদা জিয়া - ২৯ মার্চ সকাল সন্ধা হরতাল - ১০ জুন পর্যন্ত আল্টিমেটাম - Gournadi.com\nপ্রচ্ছদ/আর্কাইভ/মহাসমাবেশে খালেদা জিয়া – ২৯ মার্চ সকাল সন্ধা হরতাল – ১০ জুন পর্যন্ত আল্টিমেটাম\nমহাসমাবেশে খালেদা জিয়া – ২৯ মার্চ সকাল সন্ধা হরতাল – ১০ জুন পর্যন্ত আল্টিমেটাম\nখোন্দকার কাওছার হোসেন ॥ বিএনপি চেয়ারপারসন খালেদা জিয়া আগামী ২৯ মার্চ বৃহস্পতিবার সারাদেশে সকাল-সন্ধা হরতাল। এপ্রিল মাস জুড়ে বিভিন্ন জেলাগুলোতে বিক্ষোভ সমাবেশ ও মিছিল। মে মাসে ঘেরাও কর্মসূচি ঘোষণা করে তত্ত্বাবধায়ক সরকার ব্যবস্থা পুর্ণবহালের জন্য সরকারকে ১০ জুন পর্যন্ত আল্টিমেটাম দিয়েছেন। এ সময়ের মধ্যে সংসদে তত্ত্বাবধায়ক সরকারের বিল এনে তা বহাল না করলে আগামী ১১ জুন সোমবার পুণরায় ঢাকায় সমাবেশ ডেকে সরকারের বিরুদ্ধে কঠোর কর্মসূচি দেয়া হবে বলে হুমকি দিয়েছেন। এছাড়া তিনি ৪দলীয় জোট সম্প্রসারনেরও ঘোষণা দিয়ে আগামীতে ক্ষমতায় এলে কি কি কাজ করবেন তার একটি ইস্তেহার ও পাঠ করেন।\nআজ সোমবার বিকালে বিএনপির নয়াপল্টন কেন্দ্রীয় কার্যালয়ের সামনের রাস্তায় ৪ দলীয় জোট ও সমমনা দলের চল চল ঢাকা চলো কর্মসূচির মহাসমাবেশের মঞ্চ থেকে প্রধান অতিথির ভাষনে তিনি এ ঘোষণা দেন।\nঢাকা মহানগর বিএনপির আহ্বায়ক সাদেক হোসেন খোকার সভাপতিত্বে এ মহাসমাবেশে ৪ দলীয় জোট ও সমমনা দলের কেন্দ্রীয় সভাপতি, মহাসচিব অঙ্গ ও সহযোগী সংগঠনের সভাপতিরা বক্তব্য রাখেন।\n১ ঘন্টা ২৫ মিনিট ব্যাপি বক্তব্যের শুরুতেই খালেদা জিয়া বলেন, আমাদের মহাসমাবেশে জনতার ঢল দেখে সরকার ভীত হয়ে পড়েছে। তারা ঢাকাকে সারাদেশ থেকে বিচ্ছিন্ন করে ফেলেছে। মঞ্চ বানানোর জন্য সময় মতো পারমিশন দেয়নি, মাইক দিয়েছে কয়েকটি। এ থেকেই বোঝা যায় সরকার কতোটা আতঙ্কে রয়েছে। তারপরও জনশ্রোত ঠেকাতে পারেনি। সরকারকে অন্ধ, বধির আখ্যা দিয়ে তিনি বলেন, জনগণ তাদের সঙ্গে নেই বিধায় তারা মহাসমাবেশ করতে দিতে চায় না।\nতিনি বলেন, বিরোধী দলের মহাসমাবেশ বন্ধ করে দেয়ার অধিকার সরকারের নেই।\nতিনি বলেন, যদি সব যোগাযোগ ব্যবস্থা থাকতো তবে ঢাকা শহর একটা জন সমুদ্রে পরিনত হতো। সরকার জনআতঙ্কে ভুগছে এ মন্তব্য করে বলেন, এই জনসমাবেশ থেকে সরকারকে বিদায় করবো। কতবার জনসমাবেশ আপনার ঠেকাবেন। প্রয়োজনে বারবার জনগণকে ডাকবো। তারা আসবে আমরা শান্তিপূর্ণ সমাবেশ করবো।\nতিনি বলেন, আমরা সন্ত্রাস, নৈরাজ্য, জ্বালাও পোড়াও, লগি,বৈঠা দিয়ে মানুষ হত্যায় বিশ্বাস করিনা। একটার বদলে ১০টা লাশ, গাণ পাউডার দিয়ে মানুষ হত্যা, লাশের উপর উঠে নাচানাচি সে রাজনীতি বিএনপি বিশ্বাস করেনা।\nআওয়ামী লীগ গনতন্ত্রে বিশ্বাস করে না বিধায় তারা বাকশাল কায়েম করেছিলো উল্লেখ করে তিনি বলেন, সরকারকে বলে দিতে চাই, জনগণ গনতন্ত্রে বিশ্বাস করে তারা বাকশাল মেনে নেবেনা। সরকার বিদেশী হায়নাদের মতো ব্যবহার করছে এ অভিযোগ করে তিনি বলেন, হামলা মামলা ও জেলখানায় বন্ধি করে ক্ষমতায় থাকা যায়না।\nতত্ত্বাবধায়ক ছাড়া নির্বাচন হতে দেয়া হবেনা\nখালেদা জিয়া বলেন, তত্ত্বাবধায়ক সরকার পদ্ধতি ছাড়া এদেশে কোনো নির্বাচন হবেনা। হতে দেয়া হবে না। নতুন জোটের পক্ষ থেকে বলছি, আগামী ১০ জুনের মধ্যে তত্ত্ববধায়ক সরকার পদ্ধতি সংবিধানে পুনঃস্থাপন না করা হলে ১১ জুন জোটের পক্ষ থেকে ঢাকায় সমাবেশে পরবর্তী কর্মসূচি ঘোষণা করা হবে।\nসীমান্ত হত্যার সমালোচনা\nখালেদা জিয়া বলেন, এ সরকারের আমলে সীমান্তে নিরাপত্তা বলে কিছুই নেই। বিএসএফ আমাদের সীমান্তের ভেতরে ঢুকে বাংলাদেশিদের হত্যা করেছে। আমাদের ফসল কেটে নিয়ে যাচ্ছে সরকার প্রতিবাদ পর্যন্ত করেনি।\nকোথায় চুক্তি, কোথায় চুক্তির পানি?\nফারাক্কা বাঁধের প্রভাবে দেশের চিত্র তুলে ধরে তিনি বলেন, তিস্তা চুক্তির কথা বলা হয়েছিল, কোথায় চুক্তি কোথায় চুক্তির পানি? তিনি বলেন, আমরা বলতে চাই, আমরা প্রতিবেশীদের সঙ্গে বন্ধুত্বপূর্ণ সম্পর্ক চাই। কিন্তু একতরফা দিয়ে যাব, বিনিময়ে কিছুই পাব না, সেটা হবে গোলামি। এই সরকার গোলামির চুক্তিতে আবদ্ধ হয়েছে। এই দুর্বল-নতজানু সরকারকে বিদায় করতে হবে।\n১ কোটি গরিব মানুষকে রেশন ব্যবস্থায় আনা হবে\nবর্তমান সরকারকে দুর্নীতিবাজ আখ্যা দিয়ে আগামীতে বিএনপি ক্ষমতায় গেলে কী কী করবে, তা তুলে ধরে তিনি বলেন, জনপ্রতিনিধিদের হাতে আরো ক্ষমতা দেব। দ্রব্যমূল্য ক্রয় ক্ষমতায় আনা হবে। প্রাথমিকভাবে ১ কোটি গরিব মানুষকে রেশন ব্যবস্থায় আনা হবে। বাংলাদেশকে মধ্যম আয়ের দেশে পরিণত করা হবে। মুসলি দেশগুলোর সঙ্গে সুসম্পর্ক গড়ে তোলা হবে। গভীর সমুদ্র বন্দর তৈরি করে বাংলাদেশকে আঞ্চলিক বাণিজ্যের কেন্দ্রে পরিণত করা হবে।\nনতুন কলকারখানা চালু এবং বন্ধগুলো চালু করতে নিরবচ্ছিন্ন বিদ্যুৎ দেয়ার আশ্বাস দিয়ে খালেদা জিয়া বলেন, কীভাবে দেব, সেই টেকনিক আমাদের আছে, এখন বলব না। সময় হলেই বলব। যুবকদের কর্মসংস্থানের আশ্বাস দিয়ে তা পূরণের বিষয়েও একই কথা বলেন তিনি।\nগ্রামীণ ব্যাংকের ব্যবস্থাপনা পরিচালকের পদ থেকে ড. মুহাম্মদ ইউনূসকে সরানো সরকারের প্রতিহিংসামূলক আচরণের বহিঃপ্রকাশ বলে দাবি করেন তিনি।\nখালেদা জিয়া বলেন, লোডশেডিংয়ে আজ জীবন অতিষ্ঠ। অথচ কুইক রেন্টাল পাওয়ার প্লান্টের নামে দলীয় লোকজন ও আত্মীয় স্বজনদের লুটপাটের সুযোগ করে দেয়া হয়েছে। বিদ্যুৎ দিতে নয়, লুটপাটের জন্যই এই কুইক রেন্টাল পাওয়ার প্ল্যান্টের কাজ বিনা দরপত্রে দেয়া হয়েছে। বিদ্যুৎ ও জ্বালানি তেলের দাম বাড়ানোর সমালোচনাও করেন তিনি।\nপুঁজিবাজারের অর্থ লুটপাট হয়েছে দাবি করে খালেদা জিয়া বলেন, শেয়ার মার্কেটে এতবড় লুট হয়ে গেল, তাদের কারো বিচার হয়নি, বরং তাদের আরো অধিক ক্ষমতা দেয়া হয়েছে। অর্থমন্ত্রী বললেন, যারা লুট করেছে, তারা এত ক্ষমতাবান, তাদের নাম প্রকাশ করার ক্ষমতা তার নেই। তাহলে বুঝতে বাকি থাকে না, এই ক্ষমতাবান ব্যক্তি কারা। এর সঙ্গে আওয়ামী লীগের লোকজন যারা জড়িত, তাদের জনগণ চিনে ফেলেছে।\nঅর্থনীতিতে সঙ্কট চলছে দাবি করে খালেদা জিয়া বলেন, তারা ১০ টাকা কেজিতে চাল দিতে পারেনি, কৃষকদের বিনামূল্যে সার দিতে পারেনি, শুধু তাই নয়, প্রতিটি কৃষি উপকরণের দাম বাড়িয়েছে। সারের দাম তিন গুণ বাড়িয়েছে।\nসরকার গণমাধ্যম নিয়ন্ত্রণ করছে দাবি করে তিনি বলেন, সত্য খবর দেয় বলে গণমাধ্যমকে ভয় পায় সরকার। এ সরকারের আমলে ১৫ জন সাংবাদিককে হত্যা করা হয়েছে। সবশেষ খুন হয়েছে সাগর-রুনি। এই হত্যাকান্ডের কোনো বিচার-টিচার আর হবে না। প্রধানমন্ত্রী নিজেই দায়িত্ব নিয়ে এখন বলছেন, আলামত মুছে গেছে। আলামত মুছে ফেলে এখন বলেন, মুছে গেছে! সাংবাদিক নির্যাতনের প্রতিবাদে আন্দোলন চালিয়ে যেতে সাংবাদিকদের আহ্বান জানিয়ে তাতে বিএনপির সমর্থন থাকবে বলে জানান তিনি।\nখালেদা জিয়া বলেন, বিএনপির এই মহাসমাবেশ লাইভ টেলিকাস্ট করতে চেয়েছিল এনটিভি, ইটিভি ও বাংলাভিশন। কিন্তু তাদের লাইসেন্স বাতিলের হুমকি দেয়া হয়েছে।\nবিচার বিভাগ দলীয় করণের অভিযোগ\nতিনি বলেন, বিচার বিভাগ আজ সম্পূর্ণ দলীয়করণ করা হয়েছে। অনেক বিচারক চাইলেও স্বাধীনভাবে কাজ করতে পারছেন না। এই জন্য ব্যারিস্টার রফিক উল হক বলেছেন, দেশে আজ মুখ দেখে রায় দেয়া হয়। এখন আওয়ামী লীগের জন্য এক বিচার, অন্যদের জন্য আরেক বিচার।\nসরকারি কর্মকর্তাদের জনরোষের হুমকি\nদেশে একদলীয় শাসন চলছে দাবি করে খালেদা জিয়া বলেন, দেশে এখন বাকশাল চলছে। গণতন্ত্র এখন বন্দি, এক জনের শাসন চলছে। এই গণতন্ত্র উদ্ধার করতে হবে। সরকারি কর্মকর্তাদের উদ্দেশে তিনি বলেন, আপনারা মুখ খুলুন, নইলে পরে জনরোষে পড়বেন। জনগণের হাতে লাঞ্ছিত হবেন।\nআমাদের বিদেশী টাকার প্রয়োজন হয়না।\nআইএসআইয়ের কাছ থেকে অর্থ নিয়ে নির্বাচন করার সরকারি দলের নেতাদের বক্তব্যের জবাবে খালেদা জিয়া বলেন, আমাদের বিদেশি টাকার প্রয়োজন হয় না। আমাদের জনগণ রয়েছে। উল্টো আওয়ামী লীগই বিদেশি অর্থে নির্বাচন করেছিল বলে দাবি করেন তিনি।\nমহাসমাবেশে পদে পদে বাধা দেয়া হয়েছে দাবি করে বলেন, সরকার জনবিচ্ছিন্ন হয়ে পড়েছে, তাই তাদের এত ভয়। সরকার এখন আতঙ্কে ভুগছে। তাদের ভয় এখন জনগণকে। এতই যদি ভাল কাজ করেন, উন্নয়ন করেন, তবে কেন এত ভয়? মহাসমাবেশের আগে গ্রেপ্তারের প্রতিবাদ জানিয়ে অন্তরীণ সব নেতাকর্মীর মুক্তি দাবি করেন।\nসরকার জনগণের সরকার নয়, মঈনুদ্দিন-ফখরুদ্দীনের সরকার\nপ্রধানমন্ত্রী শেখ হাসিনার সাম্প্রতিক মন্তব্যের জবাব দিয়ে বিএনপির খালেদা জিয়া বলেন, জনগণের ভোটেই আমরা বারবার ক্ষমতায় আসব। তাহলে কি স্বীকার করছেন, ফখরুদ্দীন-মইনউদ্দিন আপনাকে ওভাবে ক্ষমতায় বসিয়েছে?\nপ্রসঙ্গত, সম্প্রতি প্রধানমন্ত্রী শেখ হাসিনা বিরোধীদলীয় নেতাকে উদ্দেশ করে বলেন, তত্ত্বাবধায়ক সরকার আপনাকে কোলে করে ক্ষমতায় বসাবে না। এর জবাবেই খালেদা জিয়া আরও বলেন, প্রধানমন্ত্রীর ওই কথার জবাব দিয়ে পরিবেশ দূষিত করতে চাই না। তিনি বলেন, এই সরকার জনগণের সরকার নয়, মঈনুদ্দিন-ফখরুদ্দীনের সরকার\nরাস্তায় খুন হলে দায়িত কে নেবে?\nখালেদা জিয়া বলেন, বেডরুমের নিরাপত্তা দিতে পারবেন না বলে প্রধানমন্ত্রী বলেছেন। তাহলে রাস্তা যে সৌদি কূটনীতিক খুন হলেন, তার দায়িত্ব কে নেবে? তিনি হত্যা বন্ধ করতে হলে নিজেদের দলের অস্ত্রবাজদের আগে গ্রেপ্তার করতে সরকারকে পরামর্শ দেন।\nবিডিয়ার ধ্বংসের অভিযোগ\nবর্তমান সরকার বাংলাদেশের সীমান্ত রক্ষা বাহিনী বিডিআরকে (বর্তমান বিজিবি) ধ্বংস করেছে মন্তব্য করে খালেদা জিয়া বলেন, আমরা কথা দিচ্ছি ক্ষমতায় এলে বিডিআরকে শক্তিশালী করব। এরপর দৈনিক পত্রিকার প্রকাশিত খবরের বরাত দিয়ে বলেন, এই দেখেন পত্রিকায় খবর বেরিয়েছে, এখন বাচ্চাদের ঘুম পাড়ানো হয় বিএসএফর ভয় দেখিয়ে।\nঅর্থনীতিতে সঙ্কট চলছে দাবি করে বলেন, তারা (সরকার) ১০ টাকা কেজিতে চাল দিতে পারেনি, কৃষকদের বিনামূল্যে সার দিতে পারেনি, শুধু তাই নয়, প্রতিটি কৃষি উপকরণের দাম বাড়িয়েছে। সারের দাম তিন গুণ বাড়িয়েছে।\nআয়নায় নিজের মুখ দেখুন\nপ্রধানমন্ত্রী শেখ হাসিনার সমালোচনা করে খালেদা জিয়া বলেন, প্রধানমন্ত্রী সংসদসহ বিভিন্ন জায়গায় যা বলেন, তার বক্তব্যের ভাষা রুচিশীল দায়িত্বশীল মানুষের ভাষা হতে পারে না। আমি প্রধানমন্ত্রীকে বলবো বিবেক থাকলে দয়া করে আয়নায় নিজের মুখ দেখবেন। এরপর থেকে এমন কিছু বলবেন না, যা শুনে মানুষ লজ্জা পায়। প্রধানমন্ত্রীর পদের একটি মহিমা আছে, তা নষ্ট করবেন না।\nমহাসমাবেশ উপলক্ষে ঢাকাকে সারাদেশ থেকে বিচ্ছিন্ন করা, নেতাকর্মীদের ওপর হামলা, মামলা গ্রেপ্তারের প্রতিবাদে আগামী ২৯ মার্চ সারাদেশে সকাল-সন্ধা হরতাল ঘোষণা করেছেন।\nজাতীয় সংসদে বিল এনে তত্ত্বাবধায়ক সরকার ব্যবস্থা পুনপ্রবর্তনের জন্য আগামী ১০ জুন পর্যন্ত আল্টিমেটাম দিয়েছেন। এর মধ্যে দাবি মানা না হলে আগামী ১১ জুন সোমবার ঢাকায় আবার সমাবেশ ডেকে কঠোর কর্মসূচি ঘোষণা করার হুমকি দিয়েছেন।\nবিক্ষোভ সমাবেশ মিছিল জেলায় জেলায় জনসভা\nদ্রব্যমুল্য বৃদ্ধি, আইন শৃংখলা পরিস্থিতির অবনতি, তেল, গ্যাস ও বিদ্যুতের দফায় দফায় মুল্যবৃদ্ধিসহ বিভিন্ন দাবিতে পুরো এপ্রিল মাস জুড়ে বিক্ষোভ মিছিল, সমাবেশ ও জেলায় জেলায় জনসভার কর্মসূচি ঘোষণা করে তিনি বলেন, এসব কর্মসূচিতে অংশ নিতে আমি জেলা শহরগুলোতে যাবো।\nসারসহ কৃষি উপকরণের মূল্য বৃদ্ধির প্রতিবাদে মে মাসে উপজেলা ও জেলায় ঘেরাও কর্মসূচি ঘোষণা করে তিনি বলেন, এসব কমসূচির তারিখ পরবর্তিতে জানিয়ে দেয়া হবে।\n-ছবি: শোয়েব মিথুন/ বাংলানিউজটোয়েন্টিফোর.কম\nতামাক চাষ বন্ধ করায় হুমকীর মুখে বন কর্মকর্তারা\nপরকীয়া প্রেমের প্রতিশোধ – গৌরনদীর শিক্ষক ফরিদ জমাদ্দার হত্যাকান্ডের মূল খুনী শ্রীমঙ্গলে গ্রেফতার\nগৌরনদী বিএনপির প্রধান উপদেষ্টা অধ্যক্ষ আব্দুর রব আর নেই\nরহস্যজনক ভাবে নিখোঁজের ২৬ দিনেও সন্ধ্যান মেলেনি শিশু হাফিজুলের


কাবুল বিমানবন্দরে এক বোতল পানি ৩৫০০, ভাত ৮০০০ টাকা! তৃষ্ণা মেটাতে তাদের শেষ সম্পদ ব্যয় - Ekusher Bangladesh\nHome>Internation News>কাবুল বিমানবন্দরে এক বোতল পানি ৩৫০০, ভাত ৮০০০ টাকা! তৃষ্ণা মেটাতে তাদের শেষ সম্পদ ব্যয়\nবিমানবন্দরে আফগানি বা আফগান মুদ্রা চলছে না। মূল্য মার্কিন ডলারে নগদ পরিশোধ করতে হবে\nআপনাকে চার হাজার টাকায় পানির বোতল, এক প্লেট চাল আট হাজার টাকায় কিনতে হবে। পাঁচ তারকা হোটেল নয়, এই ধরনের খাবারের দাম এখন কাবুল বিমানবন্দরে। বিদেশী বিমানে দেশ ছেড়ে পালাতে হাজার হাজার মানুষ সেখানে ভিড় করেছে। তারা তাদের পেট খাওয়ানো এবং তৃষ্ণা মেটাতে তাদের শেষ সম্পদ ব্যয় করছে।\nতালেবানরা ১৫ আগস্ট ক্ষমতায় আসার পর থেকে হাজার হাজার মানুষ আফগানিস্তান ছেড়ে পালিয়ে আসছে। বিভিন্ন দেশ ইতিমধ্যে তাদের দূতাবাসের কর্মীদের সরিয়ে দিয়েছে। কিন্তু আফগান নাগরিকদের কী হবে? এটাই এখন বড় প্রশ্ন।\nস্যাটেলাইট ছবিতে কাবুলের হামিদ কারজাই আন্তর্জাতিক বিমানবন্দরের ভিতরে এবং বাইরে প্রচুর ভিড় দেখা যাচ্ছে। তারা যেভাবেই হোক দেশ ছাড়তে মরিয়া। মানুষ বিমানবন্দরে নারী ও শিশুদের নিয়ে অবস্থান করছে। কেউ কেউ দু -তিন দিন ধরে অপেক্ষা করছেন কিন্তু এখনো প্লেনে ওঠার সুযোগ পাননি। ফলস্বরূপ, কাবুল বিমানবন্দরে জল এবং খাদ্যের তীব্র সংকট রয়েছে। অনেক খোঁজাখুঁজির পরও খাবার বা পানি পাওয়া গেলেও সাধারণ মানুষকে আকাশচুম্বী মূল্য দিতে হয়।\nকাবুল বিমানবন্দরে অপেক্ষা করা এক নারী রয়টার্সকে বলেন, এক বোতল পানির দাম ৪০০ ডলার। বাংলাদেশি মুদ্রায় যা প্রায় ৩৮ হাজার টাকা। এক প্লেট চালের দাম ১০০ ডলার। বাংলাদেশী মুদ্রায় যা ৮ হাজার টাকা।\nএদিকে, বিমানবন্দরে আফগান আফগানি বা আফগান মুদ্রা চলছে না। মূল্য মার্কিন ডলারে নগদ পরিশোধ করতে হবে। ফলে দেশ ছাড়তে ইচ্ছুক মানুষের সমস্যা বেড়েছে।\nপানীয় জলের অভাব এতটাই প্রকট যে বিমানবন্দরে কর্তব্যরত বিদেশী সৈন্যরা তাদের নিজেদের জন্য রাখা পানি শিশুদের খাওয়ায়। সেই ভিডিও অনলাইনে ভাইরাল হয়েছে।\nঅন্যদিকে, বিশ্ব খাদ্য কর্মসূচির সাম্প্রতিক প্রতিবেদনে বলা হয়েছে, প্রতি দুই আফগানের মধ্যে একজন অনাহারী। অর্থাৎ, আফগানিস্তানের প্রায় দেড় কোটি মানুষ এই মুহূর্তে খাবার পাচ্ছে না। সেই দেশে ২ মিলিয়ন শিশু মারাত্মক অপুষ্টির শিকার।


ছোটপর্দায় আর কত কাল ‘বিনোদন’ দেবে শিশুরা – Foshka BD 24\nHome / বিনোদন / ছোটপর্দায় আর কত কাল ‘বিনোদন’ দেবে শিশুরা\nadmin May 19, 2019\tবিনোদন Leaveacomment 11,731 Views\nটেলিভিশনের বিনোদন চ্যানেলগুলিকে ব্যবসা করতে হয়, তাই ভিউয়ারশিপ বাড়াতেই হয় যে কোনও উপায়ে। বিগত কয়েক বছর ধরে আধ্যাত্মিক, বায়োপিক, সাহিত্য সব কিছুর পরেও বার বার করে ফিরে আসছে শিশুকেন্দ্রিক ধারাবাহিক। গত ২১ জানুয়ারি থেকে শুরু হওয়া স্টার জলসা-র ‘গুড্ডু যেখানে গুড়িয়া সেখানে’ একটি সাম্প্রতিক সংযোজন। এবেলা\nনির্মাতারা মানুক আর নাই মানুক, ওই চ্যানেলেরই আর এক ধারাবাহিক, ‘রাখিবন্ধন’-এর ভিন্ন সংস্করণ এটি। গল্পের গতিপ্রকৃতি হয়তো আলাদা কিন্তু একই স্ট্র্যাটেজির বহিঃপ্রকাশ। ‘রাখিবন্ধন’-এ যেমনটা ঘটেছিল, কয়েক মাস পরে এই দুই শিশুশিল্পীকে নিস্তার দিয়ে হয়তো আসবে একটি টাইম লিপ, আসবেন এক জোড়া পরিচিত মুখ।\nএই ভাবে কি সত্যিই কোনও ভ্যালু অ্যাডিশন হয়? আর শিশুদের সামনে রেখে সাম্প্রতিক কালে যে সব ধারাবাহিক এসেছে, সেগুলির সাফল্য খুব একটা উল্লেখযোগ্য নয়। জি বাংলা-র ‘আমলকী’ বরাবরই মধ্যমানের রেটিং দিয়েছে। কালারস বাংলা-র ‘ঝুমুর’-ও তাই। আবার ওই চ্যানেলেরই ‘রেশমঝাঁপি’-র কথা যদি ধরা যায়, তবে সেখানেও টাইম লিপ করে সুন্দরী নায়িকাকে এনে, ত্রিকোণ প্রেম ও সাংসারিক ষড়যন্ত্র ইত্যাদির পাঁচফোড়ন দিয়ে তবেই রেটিং বেড়েছে। ‘গোপাল ভাঁড়’ একটি দারুণ প্রচেষ্টা ছিল কিন্তু সেটিও পথ হারায় কিছুদিন যেতে না যেতেই। অথচ বিশেষ বিশেষ সময়ে ‘আমার দুর্গা’, ‘অগ্নিজল’, ‘দীপ জ্বেলে যাই’ ইত্যাদি ধারাবাহিকে টিআরপি বাড়াতে শিশুদের ব্যবহার করা হয়েছে। শিশুদেরকে একটি বহতা পাঁকের অংশ করে তোলা হচ্ছে অবিরত।\nএই শিশুকেন্দ্রিক ধারাবাহিকের মধ্যে সবচেয়ে স্বতন্ত্র ছিল ‘ভুতু’। বহমানতার বাইরে দাঁড়িয়ে, ভিন্ন একটা পার্সপেক্টিভ থেকে একজন শিশুর চোখে জীবনকে দেখার প্রসঙ্গ ছিল। সেই ধারাবাহিকও কিন্তু একটা সময় পরে দর্শক দেখেননি। অন্যদিকে ‘রাখিবন্ধন’-এ যখন শ্লীল-অশ্লীল ইঙ্গিতে ভরপুর সংলাপ এসেছে ‘রাখি’-র মুখে, দর্শক সেটা উপভোগ করেছেন। রেটিংও বেড়েছে। ঠিক যে অসুখে শিশুধর্ষকের জন্ম হয়, ঠিক সেই অসুখ থেকেই কিন্তু শিশুদের মুখে অশ্লীল ইঙ্গিতপূর্ণ কথা শুনতে পছন্দ করেন মানুষ। অডিও-ভিস্যুয়াল বিনোদনের মূল মাধ্যম, টেলিভিশন কি সেই অসুখ নিরাময় করবে নাকি এই সূক্ষ্ম বিষয়গুলির প্রতি উদাসীন থেকে, পরোক্ষে উসকে দেবে সেই অসুখকেই?\nPrevious বাংলা বিনোদন জগতে পাঁচ দশকেরও বেশি যাত্রা শেষ\nNext মন্ত্রীরা উল্টোপাল্টা বলে জনগণকে বিনোদন দিচ্ছেন: আলাল


রাজনীতি - ডিসেম্বর ৩, ২০১৮ ৮:৫৭ অপরাহ্ণ\nডেস্ক রিপোর্ট ডিসেম্বর ৩, ২০১৮ ৮:৫৭ অপরাহ্ণ\nপাবনার সদর উপজেলায় আওয়ামী লীগের দুই গ্রুপের সংঘর্ষে দুই জন নিহত ও গুলিবিদ্ধসহ পাঁচ জন আহত হয়েছে।\nস্থানীয়রা জানান, দীর্ঘদিন ধরে এলাকার আধিপত্য বিস্তার নিয়ে ইউপি চেয়ারম্যান আওয়ামী লীগ নেতা আবু সাইদ ও জাসদ থেকে আওয়ামী লীগে যোগ দেওয়া সুলতান খাঁ গ্রুপের মধ্যে বিরোধ চলে আসছে। মাঝে মধ্যে তাদের মধ্যে হামলা, সংঘর্ষ হয়। সন্ধ্যায় আওরঙ্গবাদ বাজার এলাকায় সুলতান খাঁর বাড়ির সামনে বাকবিতণ্ডার এক পর্যায়ে সাইদ গ্রুপের লোকজন সুলতানের লোকজনের ওপর হামলা চালায়। এতে দুই পক্ষের মধ্যে সংঘর্ষ ও গুলি শুরু হয়। সংঘর্ষে গুলিবিদ্ধসহ অন্তত ১০ আহত হয়েছে।\nগুরুতর আহত চারজনকে উদ্ধার করে পাবনা জেনারেল হাসপাতালে নিয়ে গেলে কর্তব্যরত চিকিৎসক মালেক শেখ ও লস্কর খাঁকে মৃত ঘোষণা করেন।\nআহত দুই নারী পিয়া খাতুন (৩৫) ও হালিমা খাতুন (৫০) হাসপাতালে চিকিৎসাধীন রয়েছে। আহত কয়েকজন পুলিশি ঝামেলা এড়াতে অজ্ঞাত স্থানে চিকিৎসা নিচ্ছেন।\nভাড়ারা ইউনিয়নের চেয়ারম্যান আওয়ামী লীগ নেতা আবু সাঈদ বলেন, ‘‘আসন্ন সংসদ নির্বাচনে এলাকার পরিবেশ নষ্ট করার জন্য সুলতান গ্রুপ এ সব কর্মকাণ্ড করছে। সুলতান কখনো আওয়ামী লীগ করেনি এবং জাসদের সমর্থক। আমার পক্ষের কেউ হামলার সঙ্গে জড়িত নন।’’\nসুলতান খাঁর সঙ্গে কথা বলতে একাধিকবার যোগাযোগের চেষ্টা করা হলে তিনি ফোন রিসিভ করেননি। এলাকায় উত্তেজনা বিরাজ করছে।\nমার্চ ১৩, ২০১৯ ২:১০ অপরাহ্ণ at ১৪:১০\nমার্চ ১২, ২০১৯ ১০:১৪ অপরাহ্ণ at ২২:১৪\nমার্চ ৮, ২০১৯ ১০:৪৭ অপরাহ্ণ at ২২:৪৭\nI just want to tell you that I am very new to blogs and really loved this web-site. More than likely I’m likely to bookmark your blog post . You certainly come with really good posts. Cheers for sharing with us your website page.


বিএনপির সন্ত্রাসী ও চার্জশীটভুক্ত আসামিদের দমন করুন ॥ ইসিকে আওয়ামী লীগ || প্রথম পাতা || জনকন্ঠ\nবিএনপির সন্ত্রাসী ও চার্জশীটভুক্ত আসামিদের দমন করুন ॥ ইসিকে আওয়ামী লীগ\nবিশেষ প্রতিনিধি ॥ আসন্ন পৌরসভার নির্বাচনী প্রচারে বিভিন্ন মামলায় বিএনপির চার্জশীটভুক্ত আসামি ও সন্ত্রাসীদের বিরত রাখতে নির্বাচন কমিশনের হস্তক্ষেপ কামনা করেছে আওয়ামী লীগ। দলটির অভিযোগ- বিএনপির পক্ষে অতিমাত্রায় সদয় হয়ে নির্বাচন কমিশন আওয়ামী লীগের প্রতি নির্দয় আচরণ করছে। লেভেল প্লেয়িং ফিল্ডের নাম করে বিএনপি নির্বাচনে সব সময় বাড়তি সুবিধা নেবে- এটা কখনও গ্রহণযোগ্য হতে পারে না।\nশুক্রবার ধানম-িতে আওয়ামী লীগ সভানেত্রীর রাজনৈতিক কার্যালয়ে দলের পক্ষ থেকে আয়োজিত সাংবাদিক সম্মেলনে এ অভিযোগ করেন যুগ্মসাধারণ সম্পাদক মাহবুব-উল-আলম হানিফ। তিনি বলেন, নির্বাচনে বিএনপির শীর্ষ নেতাদের সঙ্গে বিভিন্ন মামলার চার্জশীটভুক্ত আসামি ও সন্ত্রাসীরা প্রচারে নেমেছে। আমরা বারবারই ইসিকে বলে এসেছিÑ যাদের বিরুদ্ধে সন্ত্রাসী কর্মকা-ের অভিযোগ রয়েছে, যারা আগুন দিয়ে পুড়িয়ে মানুষ হত্যা করেছে। এরকম চার্জশীটভুক্ত সন্ত্রাসীদের নির্বাচনী প্রচারের দোহাই দিয়ে প্রচারের সুযোগ দেয়ার কোন কারণ নেই। এ সুযোগ দেয়া উচিতও হবে না।\nক্ষোভ প্রকাশ করে তিনি বলেন, দুর্ভাগ্যজনক হলেও সত্য, নির্বাচন কমিশন এসব সন্ত্রাসীদের বিরুদ্ধে এখন পর্যন্ত কোন ব্যবস্থা নেয়নি। আমরা সাংবাদিকদের মাধ্যমে ইসিকে অনুরোধ করছি, বিএনপির এই সন্ত্রাসী ও চার্জশীটভুক্ত আসামি কিংবা যারা বিভিন্ন অপরাধে অভিযুক্ত হয়ে পলাতক ছিল তাদের ভোটের অজুহাতে আবার মাঠে নেমে সন্ত্রাসী আচরণ চালাতে দেবেন না। কঠোরহস্তে এদের দমন করুন। ইসি যদি এটা না করে তবে প্রমাণ হবে- বিএনপির পক্ষে অতিমাত্রায় সদয় হয়ে আওয়ামী লীগের প্রতি নির্দয় আচরণ করছে নির্বাচন কমিশন।\nহানিফ বলেন, বিএনপির শীর্ষ পর্যায়ের নেতা মির্জা ফখরুল ইসলাম, মওদুদ আহমদ সাহেবরা পৌর নির্বাচনে সরাসরি প্রচারে অংশ নিয়েছেন। বিএনপির এই র্শীষ নেতারা কেউ প্রাক্তন মন্ত্রী ছিলেন, কেউ উপ-প্রধানমন্ত্রী আবার কেউ প্রধানমন্ত্রীও ছিলেন। এই নেতারা ভোটযুদ্ধে প্রচারে নেমেছেন আওয়ামী লীগের প্রার্থীদের বিরুদ্ধে। অন্যদিকে আওয়ামী লীগ প্রার্থীদের পক্ষে নির্বাচনী প্রচার করতে পারছেন শুধু জেলা বা থানা পর্যায়ের দলের সভাপতি বা সাধারণ সম্পাদকরা। আমাদের কোন মন্ত্রী-এমপিরা নির্বাচনী প্রচারে যেতে পারছেন না।\nএই অসম পরিবেশকে কি লেভেল প্লেয়িং ফিল্ড বলা যায়? এমন প্রশ্ন তুলে আওয়ামী লীগের এই নেতা আরও বলেন, এরপরও নির্বাচন কমিশন বারবার বিএনপির প্রতি সদয় হয়ে আমাদের প্রতি নির্দয় আচরণ করে যাচ্ছে। বৃহস্পতিবারও এজন্য আমরা ইসিতে অভিযোগ করেছি। এ সংক্রান্ত এক প্রশ্নের জবাবে হানিফ বলেন, ইসি সম্পূর্ণ স্বাধীন ও স্বায়ত্তশাসিত প্রতিষ্ঠান। তাদের সম্পূর্ণ এখতিয়ার আছে এ নির্বাচনকে অবাধ, সুষ্ঠু, নিরপেক্ষ ও গ্রহণযোগ্য করার। এজন্য যা প্রয়োজনীয় ব্যবস্থা নেয়া দরকার তা তারা নিতে পারেন। আমরা একটি রাজনৈতিক দল হিসেবে শুধু দাবি করতে পারি। তাই আমরা আশা করি নির্বাচন কমিশন এসকল সন্ত্রাসীদের বিরুদ্ধে ব্যবস্থা নেবে।\nপৌরসভা নির্বাচনে সেনাবাহিনী মোতায়েনে বিএনপির দাবির কড়া সমালোচনা করে মাহবুব-উল-আলম হানিফ বলেন, তাদের সকল নেতা সুযোগ পেলেই বলছেন, সেনাবাহিনী মোতায়েন ছাড়া নাকি নির্বাচন সুষ্ঠু হবে না। তাদের ভাবখানা এমন যে বাংলাদেশে সেনাবাহিনী ছাড়া কোন নির্বাচন হতে দেখেন নাই। কিন্তু তারা যখন রাষ্ট্রক্ষমতায় ছিল তাদের সময়ে কোন্ নির্বাচনে তারা সেনাবাহিনী নামিয়েছিল- সেই বক্তব্যটা একটু তাদের কাছ থেকে জানতে চাই।\nবিএনপির প্রতি অনুরোধ জানিয়ে হানিফ বলেন, এ সরকারের অধীনেই আপনারা অনেক স্থানীয় নির্বাচনে অংশ নিয়েছেন। আপনারা জয়লাভও করেছেন। সেখানে কিন্তু নিয়মিত আইনশৃঙ্খলা রক্ষাকারী বাহিনীই ছিল। জনগণ ভোটের মালিক, জনগণ যদি আপনাদের পছন্দ করে রায় দেয় তাহলে জয়লাভ করতে পারবেন। জনগণ রায় না দিলে কোন বাহিনী দিয়েই আপনাদের কাক্সিক্ষত ফল আসবে না।\nদেশে সম্প্রতি বিভিন্ন স্থানে বোমা হামলার ঘটনা বিএনপি-জামায়াতের মদদেই হচ্ছে- দাবি করে হানিফ বলেন, যুদ্ধাপরাধীদের রক্ষা করার জন্যই দেশে চোরাগোপ্তা হামলা করা হচ্ছে। বিএনপি শুধু এই দেশে নয়, আন্তর্জাতিকভাবেও যুদ্ধাপরাধীদের রক্ষা করার জন্য লবিস্ট নিয়োগ করেছে। তাই আজকে দেশে যে চোরাগোপ্তা হামলা হচ্ছে তার সঙ্গে বিএনপির সম্পর্ক না থাকার তো কোন কারণ নাই। তবে এসব চোরাগোপ্তা হামলা করে নির্বাচনী পরিবেশ নষ্ট করা যাবে না। সরকার এবং ইসি শান্তিপূর্ণভাবে নির্বাচন করার ব্যাপারে দৃঢ় প্রতিজ্ঞ।\nসংবাদ সম্মেলনে এ সময় উপস্থিত ছিলেন দলটির কেন্দ্রীয় নেতা ডাঃ দীপু মনি এমপি, বিএম মোজাম্মেল হক এমপি, আবু সাঈদ আল মাহমুদ স্বপন এমপি, খালিদ মাহমুদ চৌধুরী এমপি, এ্যাডভোকেট আবদুল মান্নান খান, ড. আবদুস সোবহান গোলাপ, এনামুল হক শামিম, ছাত্রলীগের সাবেক সভাপতি লিয়াকত শিকদার প্রমুখ।


জেনে নিন, দেহের কোথায় তিল থাকলে কি হয় – Latest Free Tips\nHome / Exception / জেনে নিন, দেহের কোথায় তিল থাকলে কি হয়\nadmin Exception Leaveacomment 1,032 Views\nআবার বাঁ হাতের পিছনের দিকে তিল থাকলে সেই ব্যক্তি কৃপণ প্রকৃতির হয়ে থাকেন৷যে ব্যক্তির ডান হাতে তিল থাকে তারা প্রতিষ্ঠিত ও বুদ্ধিমান হন৷ বাঁ হাতে তিল থাকলে তারা ঝগড়াটে স্বভাবের হন ৷ শরীরের কোনও বিশেষ অংশে তিল থাকলে আপনার সৌন্দর্য বৃদ্ধি পায় অনেকটাই৷ তবে তিল যে শুধু আপনার শারীরিক সৌন্দর্য বৃদ্ধি করে তা নয়৷\nতিলের অবস্থান থেকেও একজন মানুষের ভবিষ্যৎ নির্ধারণ করা যায়৷ অনেকে ভাবতে পারেন এটা নিতান্তই একটি কুসংস্কার ছাড়া আর কিছু নয়৷কিন্তু প্রাচীন সমুদ্র শাস্ত্রে তিল দেখে ভাগ্য নির্ধারণের পদ্ধতি বর্ণনা করা রয়েছে৷ দীর্ঘ গবেষণার পরেই ভারতের পণ্ডিতেরা এই তত্ত্ব আবিষ্কার করেছেন৷\nপুরুষের শরীরের ডান দিকে ও পুরুষের শরীরের বাঁ দিকে তিল থাকলে তা শুভ হিসেবে মনে করা হয়৷ পণ্ডিতেরা জানিয়েছেন শরীরে ১২টির কম তিল থাকা শুভ৷\nযাদের ভ্রুতে তিল রয়েছে তাদের প্রায়ই ভ্রমণের যোগ রয়েছে৷ ডান ভ্রুতে তিল থাকলে কোনও ব্যক্তির দাম্পত্য জীবন সুখের হয়৷ বাঁচ ভ্রুর তিল দুখী দাম্পত্যের লক্ষণ৷\nমাথার মাঝ খানে তিল নির্মল ভালসাবার প্রতীক৷ মাথার ডান দিকে তিল থাকলে তা কোনও বিষয়ে নৈপুণ্যের প্রতীক৷ আবার যাদের মাথার বাঁ দিকে তিল রয়েছে তারা অর্থের অপচয় করেন৷ মাথার ডান দিকে তিল ধন ও বুদ্ধির চিহ্ন৷ বাঁ দিকের তিল নারাশাপূর্ণ জীবনের সূচকডান চোখে চিল থাকলে ব্যক্তি উচ্চবিচার ধারা পোষণ করেন৷ বাঁ চোখের তিল যাদের রয়েছে তাদের ভাবনা চিন্তা তেমন উন্নত নয়৷\nযাদের চোখের মণিতে তিল থাকে তারা সাধারণত ভাবুক প্রকৃতির হন৷ চোখের পাতায় যাদের তিল রয়েছে তারা সাধারণত সংবেদনশীল হন৷তবে যাদের ডানদিনেক চোখের পাতায় তিল রয়েছে তারা অন্যদের তুলনায় অতিরিক্ত সংবেদনশীল হয়ে থাকেন৷ যাদের কানে তিল রয়েছে তাদের আয়ু অনেক বেশি থাকে৷\nবা পুরুষের মুখমণ্ডলের আশেপাশে তিল তাদের সুখী ও ভদ্র হওয়ার ইঙ্গিত দেয়৷ মুখে তিল থাকলে ব্যক্তি ভাগ্যে ধনী হন ও তার জীবনসঙ্গী খুব সুখী হন৷নাকে তিল থাকলে ব্যক্তি প্রতিভা সম্পন্ন ও সুখী হন৷ যে নারীর নাকে তিল রয়েছে তারা সৌভাগ্যবতী হন৷\nযাদের ঠোঁটে তিল রয়েছে তাদের হৃদয়ে ভালবাসা ভরপুর৷ তবে ঠোঁটের নীচে তিল থাকলে সে ব্যক্তির জীবনে দারিদ্র বিরাজ করে৷গালে লাল তিল থাকা শুভ৷ তবে গালে কোলে তিল অর্থহীনতার প্রতীক৷ কিন্তু ডান গালে তিল থাকলে ব্যক্তি ধনী হন৷\nযে নারীর থুতনিতে তিল রয়েছে তারা সহজে লোকের সঙ্গে মেলামেশা করতে পারেননা৷ তারা সাধারণত একটু রুক্ষ স্বভাবের হয়ে থাকেন৷ডান কাঁধে তিল থাকলে সেই ব্যক্তি দৃঢ়চেতা হন৷ যাদের বাঁ কাঁধে তিল রয়েছে তারা অল্পেতেই রেগে যান৷যাদের হাতে তিল রয়েছে তারা চালাক চতুর হন৷ ডান হাতে তিল থাকলে তারা শক্তিশালী হন৷\nআবার ডান হাতের পিছনে তিল থাকলে তারা ধনী হয়ে থাকেন৷ বাঁ হাতে তিল থাকলে সেই ব্যক্তি অনেক বেশি টাকা খরচ করেন৷আবার বাঁ হাতের পিছনের দিকে তিল থাকলে সেই ব্যক্তি কৃপণ প্রকৃতির হয়ে থাকেন৷ যে ব্যক্তির ডান হাতে তিল থাকে তারা প্রতিষ্ঠিত ও বুদ্ধিমান হন৷ বাঁ হাতে তিল থাকলে তারা ঝগড়াটে স্বভাবের হন৷\nযাদের তর্জনীতে তিল রয়েছে তারা বিদ্বান, ধনী ও গুণী হয়ে থাকেন৷ তারা বেশিরভাগ সময়েই শত্রু দ্বারা সমস্যায় জর্জরিত থাকেন৷ বৃদ্ধাঙ্গুলে যাদের তিল থাকে তারা কর্মঠ, সদ্ব্যলহার ও ন্যায়প্রিয় হন৷মধ্যমায় তিল থাকলে ব্যক্তি সুখী হন৷ তাদের জীবন শান্তিতে কাটে৷ কনিষ্ঠ আঙুলে তিন থাকলে সেই ব্যক্তি জ্ঞানী, যশস্বী, ধনী ও অপরাজেয় হন৷\nযে ব্যক্তির কোমরে তিল রয়েছে তাদের জীবনে সমস্যার আনাগোনা থাকে৷নারীদের ডান দিকে বুকে তিল থাকা শুভ৷ এমন পুরুষও ভাগ্যশালী হন৷ বাঁ দিকের বুকে তিল থাকলে নারী অসহযোগি হন৷ বুকের মাঝখানের তিল সিখী জীবনের ইঙ্গিত দেয়৷\nযে জাতকের পায়ে তিল রয়েছে তাদের জীবনে প্রচুর ভ্রমমের যোগ রয়েছে৷ ডান হাঁটুতে তিল থাকলে গৃহস্থজীবন সুখের হয়৷ বাঁ হাঁটুর তিল সংসারে অশান্তি ডেকে আনে৷যে ব্যক্তির পেটে তিল রয়েছে তারা খুব পেটুক প্রকৃতির হয়ে থাকেন৷ মিষ্টি এই ধরণের মানুষের অত্যন্ত প্রিয়৷ তবে এরা অন্য কাউকে নিজের টাকায় খাওয়াতে একেবারেই পছন্দ করেননা৷\nPrevious বাসে চ’ড়লেই ব’মি পায়? জে’নে নিন সহজ স’মাধান!\nNext নাক-কান-গলায় কিছু ঢুকে গেলে কী করবেন জেনে রাখুন।\nপু’রু’ষ’ত্ব নি’য়ে স্ত্রীর সন্দেহ, সুস্থতা প্রমাণে অ’দ্ভু’ত কাণ্ড স্বামীর\nফাঁকা বিমানে বিমানবালার ড্যান্স ভাইরাল\nমেয়েরা ১০ টি কাজ গোপনে করে থাকে কখনো স্বীকার করেনা\nকোয়েলকে পড়াশোনা শেষ না করে অভিনয়ে অনুমতি দেননি রঞ্জিত মল্লিক\nমনে হয় আমি আর অভিনয় করতে পারব না, সিনেমা করা ছেড়ে দেব: পূজা চেরি\nবিসিএসের বই পড়াই সব নয়: আরো কিছু জানতে হবে\nসংসার সামলেও পুলিশ ক্যাডার হলেন চবির নুসরাত ইয়াছমিন তিসা


নিখোঁজের তিন দিন পর পুুকুরে পাওয়া গেল দুই মাদরাসাছাত্রের লাশ | Fateh24\nনিখোঁজের তিন দিন পর পুুকুরে পাওয়া গেল দুই মাদরাসাছাত্রের লাশ\nনিখোঁজের তিন দিন পর দুই মাদরাসা ছাত্রের লাশ পাওয়া গেল পুকুরে। আজ সোমবার (১৩ জানুয়ারি) বেলা ১১টায় নারায়ণগঞ্জের সিদ্ধিরগঞ্জ থানার বার্মাস্ট্যান্ড এলাকায় কবরস্থানের পুকুর থেকে লাশ দুটি উদ্ধার করে পুলিশ।\nসিদ্ধিরগঞ্জ থানার ভারপ্রাপ্ত কর্মকর্তা (ওসি ) কামরুল ফারুক জানান, নিহত মো. শামীম (৭) ও মনির হোসেন (৮) আইলপাড়া দারুস সালাম মাদরাসার ছাত্র। তাদের দুজনের বাবা রিকাশাচালক। তারা এস.ও রোড এলাকার বাদশা মিয়ার বাড়িতে ভাড়া থাকেন।\nপুলিশ ও স্বজনরা জানান, শামীম ও মনির গত ১০ জানুয়ারি শুক্রবার দুপুরে খেলতে যাওয়ার কথা বলে একসঙ্গে বাসা থেকে বের হয়ে নিখোঁজ হয়। পরে বিভিন্ন স্থানে খোঁজাখুঁজি করে তাদের না পেয়ে দুই পরিবারের পক্ষ থেকে পরদিন ১১ জানুয়ারি সিদ্ধিরগঞ্জ থানায় সাধারণ ডায়েরি (জিডি) করা হয়।\nসোমবার সকালে বার্মাস্ট্যান্ড এলাকায় কবরস্থানের পুকুরে দুই জনের লাশ ভেসে উঠলে স্থানীয়রা থানা পুলিশকে জানায়। পরে পুলিশ ঘটনাস্থল থেকে লাশ উদ্ধার করলে স্বজনরা এসে শামীম ও মনিরের লাশ শনাক্ত করেন।\nশামীমের বাবা রবিউল আলম বলেন, আমাদের কোনও শত্রু নেই। বাসা থেকে খেলতে গিয়ে আর বাসায় ফেরেনি। কীভাবে যে আমার বুকটা খালি হয়ে গেলো কিছুই বলতে পারছি না।\nমনিরের বাবা জাহাঙ্গীর আলম বলেন, তিন বছর আগে আমার আরেক মেয়ে পানিতে ডুবে মারা গেছে । এবার গেলে ছেলে। আমি কী নিয়ে বাঁচবো?\nনারায়ণগঞ্জের অতিরিক্ত পুলিশ সুপার মেহেদী ইমরান সিদ্দিকী বলেন, ‘ধারণা করা হচ্ছে পুকুরে ডুবে তাদের মুত্যু হয়ে থাকতে পারে। তবে ময়নাতদন্তের পর মৃত্যুর প্রকৃত কারণ সম্পর্কে নিশ্চিত হওয়া যাবে। এ ব্যাপারে তদন্ত চলছে।’\nসিদ্ধিরগঞ্জ থানার ভারপ্রাপ্ত কর্মকর্তা কামরুল ফারুক বলেন, দুই শিশুর লাশ ময়নাতদন্তের জন্য নারায়ণগঞ্জ জেনারেল হাসাপাতালের মর্গে পাঠানো হয়েছে। ময়নাতদন্তের রিপোর্ট হাতে পাওয়ার পরই বোঝা যাবে এটি হত্যা নাকি পানিতে ডুবে মৃত্যু হয়েছে। প্রকৃত বিষয় জানার জন্য সে পর্যন্ত অপেক্ষা করতে হবে।\nআগের সংবাদভারী বর্ষণে ডুবে গেছে ইসরায়েলের আটটি যুদ্ধবিমান\nপরবর্তি সংবাদসীমান্তে পাকিস্তানি ড্রোনের ওড়াওড়ি, দুশ্চিন্তায় ভারতীয় গোয়েন্দা বাহিনী


বাঙলা ভাষা ভাষীদের জন্য চাকরীর সুজোগ সুবিধা | mintly\nবাঙলা ভাষা ভাষীদের জন্য চাকরীর সুজোগ সুবিধা\nতাই আজ Mintlyর প্রচেষ্টা হলো ভারতবর্ষের বসবাসকারী বাংলা ভাষাভাষীর মানুষদের জন্য উপযুক্ত কিছু চাকরির সন্ধান দেওয়া । যদিও সব ধরনের চাকরিই সমস্ত ভাষাভাষীর মানুষ করতে পারেন, কিন্তু আজ আমরা এমন কিছু নতুন চাকরির সন্ধান দেব যা\nশুধুমাত্র বাঙালি বা বাংলা ভাষায় পারদর্শী আবেদনকারীদের ক্ষেত্রে বিশেষ উপকারী হবে।\nবাঙলাভাষীদের জন্য অনুবাদের চাকরী\nবাঙলাভাষীদের জন্য কন্টেট রাইটিং\nবাঙলাভাষীদের জন্য মার্কেটিংয়ের চাকরী\nবাঙলাভাষীদের জন্য সেলস এগ্জ়িক্যুটিব্স (sales executive) এর চাকরী\nভাষা অনুবাদ (Translation ):\nবর্তমান যুগে সমস্ত জিনিসই এখন হাতের মুঠোয়। নতুন ডিজিটাল ইন্ডিয়া এখন সব কিছুকেই আরো বেশি করে গ্রহণযোগ্য করে তুলেছে। তাই বিভিন্ন কোম্পানিও এখন তাদের প্রডাক্ট সমস্ত মানুষদের কাছে পৌঁছে দেওয়ার লক্ষ্যে বিভিন্ন ভাষায় পারদর্শী অনুবাদকদের খুঁজছে। তাদের সর্বপ্রথম লক্ষ্যই হলো ভারতে বসবাসকারী 11 বেশি ভাষাভাষীর মানুষ যাতে নিজের ভাষায় কোম্পানির প্রোডাক্ট গুলি সম্পর্কে জানতে পারে । এতে শুধুমাত্র কোম্পানির লাভ নয় , ভারতবর্ষের সব প্রান্তের মানুষেরাও সব জিনিসের আস্বাদন সমান ভাবে করতে পারবে।\nবাঙালি হয়ে আপনি বিভিন্ন ধরনের ইংরেজি কনটেন্ট কে বাংলায় অনুবাদ করতে পারেন । ইংরেজির ওপর সামান্যতম দক্ষতা এবং বাংলা ভাষার প্রতি অসীম প্রেম যদি হয় আপনার বৈশিষ্ট্য, তবে ট্রানসলেশন হলো আপনার জন্য উপযুক্ত পথ নিজেকে প্রমাণ করার।\nআর্টিকেল বা ব্লগ রাইটিং :\nট্রানসলেশন জবের মতোই বাংলায় কনটেন্ট লিখে অর্থ উপাজন নতুন কিছু নয় । লেখার প্রতি অটুট ভালোবাসা এবং বিষয়ের উপর জ্ঞান এই চাকরিটিতে আপনাকে এগিয়ে যেতে সাহায্য করবে।\nট্রানসলেশন থেকে ব্লগ / কন্টেন্ট রাইটিং কতটা আলাদা?\nট্রান্সলেশন এ একটি প্রদত্ত কনটেন্ট এর মানে ঠিক রেখে বাংলায় অনুবাদ করতে হয় । অপরদিকে কনটেন্ট রাইটিং এ আপনাকে প্রদত্ত বিষয়ের ওপর আগে ভালো করে রীসার্চ করে লিখতে হয়।\nলোকেশন, বেতন ও বয়স:\nএই জবে ইন হাউস এবং ফ্রিল্যান্সিং উভয় এরই সুবিধা আছে॥ অনেক কোম্পানি রাইটারদের তাদের ইন হাউস এমপ্লয়ি হিসেবে নিযুক্ত করে থাকে বিভিন্ন লেখালেখি বা অনুবাদের জন্য। অপরদিকে আপনি চাইলে ঘরে বসে আপনার নির্দিষ্ট কম্পানি বা ক্লায়েন্টের জন্য কাজ করতে পারেন যাকে আমরা ফ্রিল্যান্সিং বলে জানি এবং বর্তমান মার্কেট প্লেসে যার দর অনেক।\nএই চাকরিতে আপনার কাজের গতির উপর নির্ভর করে আপনার বেতন নির্ধারিত হয় । অর্থাৎ একদিন বা এক সপ্তাহে আপনি কতগুলি আর্টিকেল বা ওয়ার্ড ট্রান্সলেট করতে পারছেন সেই হিসেবে আপনার একটি মাসোহারা নির্ধারিত হয় । কিন্তু যদি আপনি কোন কোম্পানির হয়ে ইন হাউস এমপ্লয়ি হিসেবে নিযুক্ত হন সেক্ষেত্রে আপনার মাসিক বেতন শুরু হতে পারে 15000 টাকা থেকে।\nএই চাকরির জন্য নির্দিষ্ট কোনো বয়স সীমা নেই। বাংলা লেখায় পারদর্শী যেকোনো বয়সী পুরুষ বা মহিলা এ কাজের জন্য নির্বাচিত হতে পারেন।\nফ্রিল্যান্সিং সম্বন্ধে বাংলায় আরো বিশদে জানতে চোখ রাখুন মিন্টলির পাতায়।\nআসুন এখন জেনে নেই বাংলা ভাষায় আবেদনকারীদের জন্য অন্য কি ধরনের চাকরির সুযোগ সুবিধা আছে ।\nকন্টেন্ট মার্কেটার :\nবিভিন্ন কোম্পানি তাদের প্রোডাক্ট মার্কেটিং এর জন্য বাংলা ভাষায় দক্ষ মার্কেটারদের নিয়োগ করে থাকে। এক্ষেত্রে আবেদনকারীকে বাংলা লেখা ও বলায় পারদর্শী হতে হবে , কারণ কম্পানির এমন অনেক ক্লায়েন্ট থাকে যারা বাংলাতে বেশি স্বচ্ছন্দ (যেমন বাংলাদেশিরা)\nএকজন যোগ্য মার্কেটার হতে গেলে কি কি দক্ষতা লাগে?\nবিভিন্ন কোম্পানির ক্ষেত্রে বিভিন্ন ধরনের যোগ্যতার প্রয়োজন হয়। সাধারণত একজন মার্কেটার কে কনটেন্ট মার্কেটিং ছাড়াও নানান ধরনের কনটেন্ট ক্রিয়েশন এ পারদর্শী হতে হয় । যেমন ফটোশপ, কনটেন্ট রাইটিং, কম্পিউটারের বিশদ জ্ঞান, ছোট ছোট বিষয়ে প্রতি গভীর মনোনিবেশ ও আরো অনেক কিছু।\nলোকেশন, বয়স ও বেতন\nমার্কেটিং জব সাধারণত ফুল টাইম এভেলেবেল হয় । সুতরাং আপনাকে কোম্পানির ইন হাউস এমপ্লয়ি হিসেবে নিযুক্ত হতে হবে।\nএই চাকরিতে বয়স এর থেকেও বেশি অভিজ্ঞতাকে মূল্যায়ন করা হয়। সে দিক থেকে দেখতে গেলে 24 থেকে 35 বছর বয়সি যে কোন পুরুষ বা মহিলা এই কাজের জন্য আবেদন করতে পারেন।\nবিভিন্ন কোম্পানি তাদের কন্টেন মার্কেটারদের পে স্কেল বিভিন্ন রকম ভাবে নির্ধারিত করে থাকে। যাদের মধ্যে আবেদনকারীর যোগ্যতা, অভিজ্ঞতা ও তৎপরতা ইত্যাদি গণ্য করা হয় । এছাড়াও এই সব চাকরিতে মাসিক বেতনের পাশপাশি ইন্সেন্টিভ এরও ব্যবস্থা আছে।\nবাংলা ভাষীদের জন্য সেলসের চাকরি:\nমার্কেটিং এর মতই বাংলা ভাষায় পারদর্শী দের জন্য বিভিন্ন কোম্পানি সেলস এক্সিকিউটিভ এর দায়িত্ব প্রদান করে থাকে। এই সব চাকরির জন্য একইরকমভাবে ক্যান্ডিডেট কে বাংলা ভাষা লেখা ও বলায় মোহরোথী হতে হয়। ন্যূনতম উচ্চমাধ্যমিক পাশে যে কোন পুরুষ বা মহিলা এ কাজে জন্য দরখাস্ত করতে পারেন। বলা বাহুল্য এতে কোনো রকম বয়স সীমা নির্ধারিত নেই এবং অন্যান্য ফিল্ডের যোগ্যতা অনুযায়ী আপনার বেতন আরো বাড়তে পারে। সময়মতো মাইনে , সপ্তাহের নির্দিষ্ট দিনে ছুটি ও আরো অন্যান্য সুযোগ-সুবিধার জন্য বাংলায় কথা বলা আবেদনকারীদের কাছে এটি একটি আকর্ষনীয় সুজোগ হয়ে উঠতে পারে।\nবাংলায় কথা বলা প্রার্থীদের জন্য বিভিন্ন টেলিকম সেন্টার এ প্রতিনিয়ত ভ্যাকেন্সি বার হয় । যে কোন ফ্রেসারসরা এই ধরনের বি পি ও সেন্টারগুলির জন্য আবেদন করতে পারেন । ফুলটাইম বা পার্ট টাইম দুই রকমেরই সুবিধা এতে আছে।\nঅতএব দিনের কিছু সময় বার করে গৃহবধূ, স্টুডেন্টরাও এইধরনের চাকরি করতে পারেন।\nআজকের প্রতিবেদনটির মাধ্যমে বাংলা ভাষাভাষী মানুষের জন্য কিছু উপযুক্ত চাকরির সন্ধান আমরা দিতে পেরেছি। আর্টিকেলটি সম্পর্কে আপনাদের কোন মতামত থাকলে তা নিচে অবশ্যই কমেন্ট করুন এবং ভবিষ্যতে এমন আরও চাকরির খবরা খবর বাঙলায় পেতে মিন্টলির পেজটিকে এখুনি ফলো করুন।\nএছাড়া নতুন ভেকেন্সি সম্পর্কে সবার আগে আপডেট পেতে আমাদের job seeker app\nআজই ডাউনলোড করুন।


Posted by: Arif Raihan opu March 22, 2020\nহ্যালো বাইকার্স! আপনার সবাই জানেন যে এখন একটি চ্যালেঞ্জের মধ্যে দিয়ে সবাই দিন পার করছে । বাংলাদেশের জন্য এটি এটি দুঃসময়ও বলা যায় । তো এই সময় আমরা সবাই একটু আলাদা করে ভাবতে চাই, মনে কিছুটা হলেও অন্য দিকে নিয়ে যেতে চাই । তো আমরা আপনাদের এটা জানাতে চাই যে, আমরা টিম বাইকবিডি আছি আপনাদের পাশে ।\nএই সমস্ত দিন, সপ্তাহ এবং মাসের মধ্যে আমরা আপনারদের জন্য নিয়ে আসব বাইক সম্পর্কিত রিভিউ। যা আমাদের বাইকবিডি ওয়েবসাইট এ পাবলিশ করা হবে এবং শেয়ার করা হবে আমাদের সামাজিক যোগাযো মাধ্যম ফেসবুক ফ্যান পেজ এবং ইন্সটাগ্রামে।\nআমরা আশা করছি, আমরা আমাদের ইউটিউব চ্যানেল এ তিনটি নতুন বাইকের রিভিউ নিয়ে হাজির হতে পারব এবং সেই সাথে দুটো আপকামিং দুটো বাইকের ফার্স্ট ইম্প্রেশন নিয়ে হাজির হবো । তাই আমাদের ইউটিউব চ্যানেলটি সাবস্ক্রাইব করতে ভুলবেন না ।\nতবে এটি কোন এক দিকে থেকে নয়। আমরা আপনাদের কাছ থেকেও শুনতে চাই। আপনারা আমাদের কাছ থেকে কি জানতে চান বা দেখতে চান?\nতাই আপনারা চাইলে আপনাদের আইডিয়া, প্রশ্ন এবং যেকোন ধরনের ভাবনা গুলো আমাদের সাথে শেয়ার করতে পারেন। আমরা আপনাদের পছন্দ অনুযায়ী কন্টেন শেয়ার করার চেষ্টা করব।\nসুতরাং, এখন থেকে ঘরে থাকুন, নিজের খেয়াল রাখুন, সেফ থাকুন এবং বাইকবিডির সঙ্গেই থাকুন।\nPrevious: Yamaha FZ-S V2 ১৭ হাজার কিলোমিটার রাইড রিভিউ – সাব্বির হোসাইন\nNext: বাইক বন্ধ রেখে কিভাবে দীর্ঘদিন সংরক্ষণ করবেন । জানুন বিস্তারিত


মহানবী (সা.) যেসব খাবার পছন্দ করতেন | 577874 | কালের কণ্ঠ | kalerkantho\nমৃত্যুর আগে ধর্ষণের সন্দেহ করছেন চিকিৎসকরা ( ৫ ডিসেম্বর, ২০১৯ ২১:১০ )\nসালমানকে বিয়ে করতে চান অনন্য পান্ডে! ( ৫ ডিসেম্বর, ২০১৯ ২১:০৭ )\n১৫ ডিসেম্বর, ২০১৭ ১৮:১৭ | পড়া যাবে ৬ মিনিটে\nসর্বকালের সর্বশ্রেষ্ঠ মানব প্রিয় নবী হজরত মুহাম্মদ (সা.) যেসব খাবার গ্রহণ করেছেন, তা ছিল সর্বোচ্চ স্বাস্থ্যসম্মত ও পুষ্টিগুণে সমৃদ্ধ। আজকের বিজ্ঞানের গবেষণা-এষণায় বিমূর্ত হচ্ছে রাসুল (সা.)-এর খাবারগুলোর গুণাগুণ ও মানবদেহের জন্য সেগুলোর প্রয়োজনীয়তা। নিম্নে সংক্ষেপে রাসুল (সা.)-এর কিছু খাবারের আলোচনা বিধৃত হলো।\nমাখন : হজরত ইবনাই বিসর আল মুসলিমাইন (রা.) থেকে বর্ণিত, তাঁরা উভয়ে বলেন, ‘একবার আমাদের ঘরে রাসুল (সা.) আগমন করেন। আমরা তাঁর সম্মুখে মাখন ও খেজুর পরিবেশন করি। তিনি মাখন ও খেজুর পছন্দ করতেন। ’ (তিরমিজি : ১৮৪৩)\nমিঠাই ও মধু : হজরত আয়েশা (রা.) থেকে বর্ণিত, তিনি বলেন, ‘রাসুল (সা.) মিষ্টান্ন ও মধু পছন্দ করতেন। ’ (বুখারি, ৫১১৫; মুসলিম, ২৬৯৫) বুখারি শরিফের আরেকটি হাদিসে রাসুল (সা.) বলেছেন, ‘মধু হলো উত্তম ওষুধ। ’ (৫৩৫৯)\nঘি মাখা রুটি : হজরত আবদুল্লাহ ইবনে ওমর (রা.) থেকে বর্ণিত, রাসুল (সা.) একদিন বলেন, ‘যদি আমাদের কাছে বাদামি গমে তৈরি ও ঘিয়ে সিক্ত সাদা রুটি থাকত, তাহলে সেগুলো আহার করতাম। ’ আনসারি এক সাহাবি এই কথা শুনে এ ধরনের রুটি নিয়ে আসেন...। (ইবনে মাজাহ : ৩৩৪০)\nদুধ : হজরত আনাস (রা.) থেকে বর্ণিত, রাসুল (সা.) বলেন, ‘মিরাজের রাতে বায়তুল মাকদিসে আমি দুই রাকাত নামাজ পড়ে বের হলে জিবরাইল (আ.) আমার সম্মুখে শরাব ও দুধের আলাদা দুটি পাত্র রাখেন। আমি দুধের পাত্রটি নির্বাচন করি। জিবরাইল (আ.) বললেন, ‘আপনি প্রকৃত ও স্বভাবজাত জিনিস নির্বাচন করেছেন। ’ (বুখারি : ৩১৬৪, তিরমিজি, ২১৩)\nখেজুর : হজরত আবদুল্লাহ ইবনে সালাম (রা.) থেকে বর্ণিত, আমি রাসুল (সা.)-কে বার্লির এক টুকরো রুটির ওপর একটি খেজুর রাখতে দেখেছি। তারপর বলেছেন, ‘এটিই সালন-মসলা। ’ (আবু দাউদ : ৩৮৩০)\nঅন্য হাদিসে আছে, প্রিয় নবী (সা.) বলেছেন, ‘যে বাড়িতে খেজুর নেই, সে বাড়িতে কোনো খাবার নেই। ’ এমনকি প্রিয় নবী (সা.) সন্তান প্রসবের পর প্রসূতি মাকেও খেজুর খাওয়ার পরামর্শ দিয়েছেন।\nকিশমিশ : ইবনে আব্বাস (রা.) থেকে বর্ণিত, তিনি বলেন, ‘রাসুল (সা.)-এর জন্য কিশমিশ ভিজিয়ে রাখা হতো এবং তিনি সেগুলো পান করতেন। ’ (মুসলিম)\nসারিদ : ইবনে আব্বাস (রা.) থেকে বর্ণিত, ‘রাসুল (সা.)-এর কাছে রুটির সারিদ ও হায়সের সারিদ অত্যন্ত প্রিয় ছিল। ’ (আবু দাউদ : ৩৭৮৩)\nসিরকা : হজরত জাবের (রা.) বলেন, ‘রাসুল (সা.) তাঁর পরিবারের কাছে সালন কামনা করেন। তাঁরা বলেন, আমাদের কাছে তো সিরকা ছাড়া আর কিছু নেই। মহানবী (সা.)-এর কাছে সেগুলো নিয়ে আসা হলে তিনি তা থেকে খেতে শুরু করেন। তারপর বলেন, ‘সিরকা কতই না উত্তম সালন! সিরকা কতই না উত্তম সালন!’ হজরত জাবের (রা.) বলেন, ‘সেদিন থেকে আমি সিরকা পছন্দ করতে শুরু করি। ’ (মুসলিম : ২০৫১)\nখরগোশের গোশত : হজরত আনাস ইবনে মালেক (রা.) থেকে বর্ণিত, মাররুজ জাহরান নামক স্থানে আমাদের পাশ দিয়ে একটি খরগোশ লাফিয়ে পড়ে। দৃশ্য দেখে আমাদের সঙ্গীরা খরগোশটিকে ধাওয়া করে, কিন্তু তারা সেটিকে পাকড়াও করতে না পেরে ক্লান্ত ও ব্যর্থ হয়ে ফিরে আসে। তবে আমি ধাওয়া করে এর নাগাল পাই এবং ধরে হজরত আবু তালহার কাছে নিয়ে আসি। তিনি মারওয়া নামক স্থানে সেটি জবাই করেন। এরপর খরগোশটির ঊরু ও নিতম্ব আমাকে দিয়ে রাসুল (সা.)-এর কাছে পাঠান। রাসুল (সা.) সেগুলো ভক্ষণ করেন। ’ তাঁকে জিজ্ঞেস করা হলো, রাসুল কি তা খেয়েছিলেন? তিনি বলেন, গ্রহণ করেছিলেন। (বুখারি : ২৪৩৩)\nখাসির পায়া : হজরত আয়েশা (রা.) থেকে বর্ণিত, তিনি বলেন, ‘আমরা ছোট খাসির পায়া রান্না করতাম। রাসুল (সা.) কোরবানির ১৫ দিন পরও সেগুলো খেতেন। ’ (বুখারি : ৫১২২)\nপ্রয়োজনে কিংবা অপ্রয়োজনে ক্রেতা হয়ে যান তাদের ৫ ডিসেম্বর, ২০১৯ ২১:১৪\nইউল্যাবের মাঠে খেলেছে জাতীয় হুইল চেয়ার ক্রিকেট দল ৫ ডিসেম্বর, ২০১৯ ২১:১৪


ইউরেনাসের যত বিস্ময়কর খুঁটিনাটি! - প্রিয়লেখা\nপ্রথম পাতা » বিজ্ঞান ও প্রযুক্তি » ইউরেনাসের যত বিস্ময়কর খুঁটিনাটি!\nইউরেনাসের যত বিস্ময়কর খুঁটিনাটি!\nসৌরজগতের সপ্তম গ্রহ, ইউরেনাস সম্পর্কে আমাদের অনেকের প্রাথমিক জ্ঞান হয়তো এটুকুই। কিন্তু এই ইউরেনাস নিয়ে আগ্রহের কমতি নেই বিজ্ঞানীদের। সৌরজগতের বাকি গ্রহগুলোর বেশিরভাগের চেয়েই যে এটি অনেকাংশেই আলাদা। টেলিস্কোপ দিয়ে আবিষ্কৃত প্রথম গ্রহ এটি, সৌরজগতের দুইটি ‘আইস জায়ান্টের’ মধ্যে নিকটতমও। প্রায় তিন দশকেরও বেশি সময় ধরে ইউরেনাসে পদার্পণ করেনি বিজ্ঞানীরা, সেখানকার অভ্যন্তরীণ গঠন ও পরিবর্তন সম্পর্কে তাই বিজ্ঞানীদের আগ্রহের অন্ত নেই। তারপরেও অনেক গবেষণা করে ইউরেনাস সম্পর্কে বিস্ময়কর কিছু তথ্য আবিষ্কার করেছে তারা।\nইউরেনাসের চাঁদের নামকরণ হয়েছে সাহিত্য চরিত্রের নামে!\nদূরত্বের দিক থেকে ইউরেনাস সূর্য থেকে সপ্তম গ্রহ, আয়তনে চতুর্থ বৃহত্তম, ঘনত্বের দিক থেকেও সপ্তম। সূর্য থেকে পৃথিবী ৯৩ মিলিয়ন মাইল দূরে, আর ইউরেনাস ১৭৮৪ মিলিয়ন মাইল দূরত্বে। প্রস্থের দিক থেকে ইউরেনাস পৃথিবীর চেয়ে চার গুণ বেশি। ইউরেনাসে এখনো পর্যন্ত ২৭ টি চাঁদের অস্তিত্ব আবিষ্কৃত হয়েছে, আর সবকয়টি চাঁদের নামকরণ করা হয়েছে উইলিয়াম শেক্সপীয়ার ও আলেক্সান্ডার পোপের সাহিত্য চরিত্রের নামে। ইউরেনাসের বহিঃপৃষ্ঠের তাপমাত্রা কত জানেন? মাইনাস ৩৫৭ ডিগ্রি ফারেনহাইট! ইউরেনাসে এক বছর সময় পৃথিবীর ৮৪ বছর সময়ের সমান! অর্থাৎ পৃথিবীতে জতদিনে ৮৪ বছর শেষ হয়, ইউরেনাসে ততদিনে মাত্র ১ বছর শেষ হয়।\nইউরেনাসের ঘূর্ণন পদ্ধতি বাকি গ্রহগুলোর তুলনায় আলাদা\nবেশিরভাগ গ্রহই সৌরজগতে সূর্যকে লম্বভাবে প্রদক্ষিণ করে। কোনটা হয়তো আস্তে প্রদক্ষিণ করে, আবার কোনটা জোরে, কিন্তু লম্বভাবেই করে। এদিক থেকে ইউরেনাস ভিন্ন। ফ্লোরে বল যেভাবে গড়িয়ে চলে, ইউরেনাসের সূর্যকে প্রদক্ষিণ করাও অনেকটা সেরকমভাবে। অর্থাৎ, গ্রহটির প্রত্যেক গোলার্ধের দিন থেকে রাতে পৌঁছাতে অর্ধেক কক্ষপথ পরিভ্রমণ করতে হয়, পৃথিবীর মত পুরো কক্ষপথ পরিভ্রমণ করতে হয় না। পৃথিবীর সাথে আরেকটা বড় পার্থক্যও আছে ইউরেনাসের। পৃথিবী নিজের কক্ষপথে সূর্যকে কেন্দ্র করে পশ্চিম থেকে পূর্বে ঘোরে, কিন্তু ইউরেনাস ঘোরে পূর্ব থেকে পশ্চিমে। ইউরেনাসের মত শুক্র গ্রহও পূর্ব থেকে পশ্চিমে ঘোরে।\nইউরেনাস নামকরণের রহস্য\nএকটু খেয়াল করে দেখেছেন কিনা কখনো, পৃথিবী বাদে সৌরজগতের বাকি গ্রহগুলোর নামকরণ করা হয়েছে রোমান দেবতাদের নামে। পৃথিবী এক্ষেত্রে ব্যতিক্রম, কারণ পৃথিবী আবিষ্কারের সময় বিজ্ঞানীরা নিশ্চিত ছিলেন না পৃথিবী আদৌ কোন গ্রহ কিনা, তাই পৃথিবীর নাম রোমান দেবতার নামে রাখা হয়নি তখন। পৃথিবী ছাড়া আর ব্যতিক্রম আছে একটিই, সেটি হল ইউরেনাস। রোমান মিথোলজি অনুযায়ী, মার্স (মঙ্গল) হল জুপিটারের (বৃহস্পতি) ছেলে, আবার জুপিটার হল স্যাটার্ন (শনি)র ছেলে। গ্রীক মিথোলজির অউরানোসের সমকক্ষ রোমান মিথোলজিতে কেউ নেই, আর ল্যাটিন সাহিত্যে এই অউরানোস পরিবর্তিত হয়ে দাঁড়িয়েছে ইউরেনাস। আর সেখান থেকেই ইউরেনাস গ্রহের নামকরণ।\nইউরেনাস একটি ‘আইস জায়ান্ট’\nসৌরজগতের গ্রহগুলোর মধ্যে দুইটি ‘আইস জায়ান্ট’ আছে, ইউরেনাস আর নেপচুন। ‘আইস জায়ান্ট’ মানেই যে এরা বিশাল বিশাল বরফখণ্ডে ভর্তি, তা কিন্তু নয়। তাদের গঠনের কারণেই এমন নামকরণ করা হয়েছে। বৃহস্পতি, শনি এসব গ্রহের মধ্যবর্তী ফাঁকা স্থান হাইড্রোজেন ও হিলিয়াম গ্যাস দ্বারা পরিপূর্ণ, তাই এদের বলা হয় ‘গ্যাস জায়ান্ট’। পৃথিবীর অভ্যন্তরভাগ পরিপূর্ণ সিলিকেট ও আয়রন দিয়ে। কিন্তু ইউরেনাস ও নেপচুনের ক্ষেত্রে এই অভ্যন্তরভাগ পূর্ণ পানি, মিথেন ও অ্যামোনিয়া দ্বারা, অবস্থাভেদে এরা গ্যাস হিসেবেও থাকতে পারে, কিংবা বরফ হিসেবেও থাকতে পারে। ‘ভয়েজার-২’ এর অভিযানের পর এসব তথ্য আবিষ্কৃত হওয়ায় বিজ্ঞানীরা এই দুটি গ্রহকে নাম দিয়েছেন ‘আইস জায়ান্ট’।\nইউরেনাসের ‘গরম রহস্য’\nসব গ্রহই গরম। ছোট গ্রহগুলো সময়ের সাথে সাথে নিজেদের তাপমাত্রা বিকিরণ করে শীতল হতে পারে, কিন্তু আকারে বড় গ্রহগুলো তা পারে না। গঠনের পর থেকে বড় গ্রহগুলোর ভেতরে প্রচুর তাপমাত্রা জমা হয়ে থাকে, সেগুলো বাইরে আসতে পারে না বিধায় গ্রহগুলো প্রচুর তাপ ছড়ায়। বৃহস্পতি, শনি, শুক্র এরা সকলেই সূর্য থেকে যে তাপ গ্রহণ করে, তার চেয়ে বেশি পরিমাণ তাপ বর্জন করে। বিস্ময়করভাবে, ইউরেনাস এখানেও ব্যতিক্রম।\nনাসার জেট প্রোপালশন ল্যাবরেটরির বিজ্ঞানী মার্ক হফস্ট্যাডটারের ভাষ্যমতে, ‘বড় গ্রহগুলোর মধ্যে ইউরেনাসই একমাত্র গ্রহ, যেটি সূর্য থেকে যে তাপ গ্রহণ করে, তার চেয়ে কম পরিমাণ তাপ বর্জন করে। আমরা এখনো এটার কারণ অনুসন্ধান করতে পারিনি’। নাসার বিজ্ঞানীদের গবেষণা বলছে, ইউরেনাস আর নেপচুনের গঠনগত বৈশিষ্ট্য অনেকটা একই রকম হওয়ার কথা, কিন্তু এখানে নেপচুন আর ইউরেনাসের বৈশিষ্ট্য ভিন্ন হয়ে দেখা দিচ্ছে।\nহফস্ট্যাডটার বলছেন, ‘এখানে সবচেয়ে বড় যে প্রশ্নটি দেখা দিয়েছে সেটি হল, এই তাপ ইউরেনাসের অভ্যন্তরভাগে বদ্ধ হয়ে যাচ্ছে কিনা। যদি সেরকমটা হয়ে থাকে, তাহলে ইউরেনাসের অভ্যন্তরভাগ আমাদের কল্পনার চেয়েও অতিরিক্ত উষ্ণ হবে’। আবার অতীতে এমন কোন কিছু ঘটেছে কিনা, যার মাধ্যমে ইউরেনাসের অভ্যন্তরের তাপ কোন উপায়ে বাইরে বের হয়ে এসেছে, সেটিও নিশ্চিত করে বলতে পারছেন না বিজ্ঞানীরা।\nভালুক সাইজের ‘হীরা বৃষ্টি’ হয় ইউরেনাসে\nআজগুবি কথা না, আসলেই ইউরেনাসের আকাশে হীরা বৃষ্টি হয়। আর সেই হীরা কোন ছোট ছোট হীরা নয়, রীতিমত ভালুকের সাইজের হীরা একেকটা। ইউরেনিয়াসের বাইরের অংশ ঠাণ্ডা হলেও যত ভেতরে প্রবেশ করা যায়, আবহাওয়া তত দ্রুত গরম হতে থাকে। অভ্যন্তরভাগে প্রচণ্ড চাপের কারণে সেখানে হীরা বৃষ্টি হয়ে থাকে বলে ধারণা বিজ্ঞানীদের।\nকবে হবে বিজ্ঞানীদের নতুন ইউরেনাস অভিযান?\nইউরেনাসে যাওয়া পৃথিবীর একমাত্র মহাকাশযান নাসার ‘ভয়েজার-২’, ১৯৮৬ সালে ইউরেনাসে এই অভিযান চালায় নাসার বিজ্ঞানীরা। ৫০ হাজার মাইল উপর থেকে একবার অতিক্রম করেই বিজ্ঞানীরা ১০ টি নতুন চাঁদ ও ২ টি নতুন বলয় আবিষ্কার করেছিলেন সেবার বিজ্ঞানীরা। বাকি গ্রহগুলোর চেয়ে ভিন্ন বৈশিষ্ট্যের হওয়ায় ইউরেনাস বরাবরই বিজ্ঞানীদের আগ্রহের ও আকর্ষণের কেন্দ্রবিন্দুতে থাকে। গ্রহটির গঠন বৈশিষ্ট্য কেমন, এর ভূতাত্ত্বিক বিশ্লেষণ, এর বলয়ের গঠন- এসব বিষয় জানার জন্য নতুন অভিযানের বিকল্প নেই।\nভয়েজারের মাধ্যমে ইউরেনাস সম্পর্কে গবেষণার নতুন দ্বার উন্মোচিত হয়েছিল, কিন্তু বিশদ গবেষণার জন্য পুনরায় ইউরেনাসে মহাকাশযান পাঠাতে হবে। ভয়েজারের পর নাসা ১৯৮৯ সালে বৃহস্পতিতে ‘গ্যালিলিও’ ও ১৯৯৭ সালে শনি গ্রহে ‘ক্যাসিনি’ মহাকাশযান পাঠিয়েছিল। ভবিষ্যতে আবারও ইউরেনাসে মহাকাশযান পাঠানোর ব্যাপারে আশাবাদ ব্যক্ত করেছেন নাসার বিজ্ঞানীরা।\nমেন্টাল ফ্লস অবলম্বনে


হাতে তাঁর অ্যাকুস্টিক, পকেটে হারমোনিকা – অলি গলি\nApril 28, 2019 April 28, 2019 হৃদয় সাহা\tএস আই টুটুল, টুটুল-তানিয়া, প্লে-ব্যাক, বাংলা সিনেমা\n‘কেউ প্রেম করে, কেউ প্রেমে পড়ে’ – ২০০৪ সালে ‘ব্যাচেলর’ সিনেমার এই জনপ্রিয় গানের মাধ্যমে শ্রোতাদের সামনে নতুন ভাবে পরিচিতি পেয়েছিলেন তৎকালীন এলআরবি ব্যান্ডের এক সদস্য। সেই সময়েই ‘হৃদয়ের কথা’ সিনেমায় তাঁর কন্ঠে গাওয়া ‘যায় দিন যায় একাকী’র তুমুল জনপ্রিয়তায় তিনি হয়ে উঠেন সময়ের অন্যতম জনপ্রিয় গায়ক, পেয়েছিলেন হুমায়ূন আহমেদের সাহচর্য। তিনি শুধু গায়কই নন, একজন স্বনামখ্যাত সুরকার ও বটে, তিনি এস আই টুটুল।\n‘ও কারিগর দয়ার সাগর, ওগো দয়াময়’ -হুমায়ূন আহমমেদের লেখা এই দরদ মাখা গানটির সুরকার ও গায়ক হচ্ছেন এস আই টুটুল। গানটি ব্যবহৃত হয়েছিল ‘রুপালি রাত্রী’ টেলিছবিতে। মূলত তখন থেকেই হুমায়ূন আহমেদের সাথে সখ্যতা শুরু।\nএছাড়া আরেক বিখ্যাত গান ‘যদি মন কাঁদে’র সুরকার তিনি। এছাড়া নয় নম্বর বিপদ সংকেত, আমার আছে জল, ঘেটুপুত্র কমলা সিনেমা সহ অসংখ্য নাটকে সঙ্গীত পরিচালকের দায়িত্ব পালন করেন। এমনকি হুমায়ূন আহমেদের উপন্যাস অবলম্বনে বানানো নিরন্তর, দারুচিনি দ্বীপ, কৃষ্ণপক্ষ সিনেমার সঙ্গীত পরিচালক ছিলেন তিনিই।\nএসব ছবিতে তিনি গান ও গেয়েছেন। এছাড়া বেশ কয়েকটি সিনেমার সঙ্গীত পরিচালকের দায়িত্ব পালন করেছেন এর মধ্যে হৃদয়ের কথা, রানী কুঠির বাকী ইতিহাস, রং নাম্বার, তুমি আছো হৃদয়ে, আকাশ ছোঁয়া ভালোবাসা, বাপজানের বায়োস্কোপ অন্যতম। সব ক’টা ছবিতেই রয়েছে জনপ্রিয় গান এর মধ্যে প্রেমে পড়েছে মন,আমার মাঝে নেই আমি,আদরে আদরে, হও যদি ঐ নীল আকাশ, স্বপ্ন তুমি সত্যি তুমি, দু:খ টাকে দিলাম ছুটি, নদীর নাম ময়ূরাক্ষী, বৃষ্টিবন্দী, ঠিকানা আমার নোটবুকে অন্যতম।\nখ্যাতনাম এলআরবি ব্যান্ড ছেড়ে দেবার পর ‘ফেস টু ফেস’ ব্যান্ড গড়ে তোলেন। পরবর্তীতে সেই ব্যান্ড ‘ধ্রুবতারা’ নামে পরিচিতি পায়। চলচ্চিত্রে প্রথম গান ‘ভালোবাসার মূল্য কত’ ছবিতে। ব্যাচেলর, হৃদয়ের কথা ছবিতে গান গেয়ে জনপ্রিয়তা পাবার পর হয়ে উঠেন অন্যতম ব্যস্ত গায়ক। বেশ কিছু অ্যালব্যাম ও বের করেন। ৫০০-টির ওপর সিনেমা ও নাটকের সঙ্গীতায়জনের দায়িত্বে ছিলেন তিনি।\nতখন প্রিয়া আমার প্রিয়া ছবিতে ‘নি:শ্বাস আমার তুমি’ গানের জনপ্রিয়তার পর হয়ে ওঠেন শাকিব খানের ছবির নিয়মিত গায়ক। তিনি বাংলাদেশের সিনেমার ইতিহাসে সর্বোচ্চ পারিশ্রমিক নেওয়া প্লে-ব্যাক সিঙ্গার। এরপর বাণিজ্যিক ছবিগুলোতে স্থুল গান করতে করতে অবনমন ঘটে তাঁর গায়কীর। সঙ্গীত পরিচালনায় অনিয়মিত হয়ে পড়েন। যেটা ছিল হতাশাজনক। নিজের পারিশ্রমিক, ব্যস্ততা বাড়িয়েছেন ঠিকই, কিন্তু শ্রোতাদের কাছে আস্থা হারিয়েছেন।\nএখন পর্যন্ত জাতীয় পুরস্কার পেয়েছেন চারবার। দারুচিনি দ্বীপের অনবদ্য সঙ্গীত পরিচালনার কৃতিত্ব স্বরুপ প্রথম জাতীয় পুরস্কার পান। এরপর ভালোবাসলেই ঘর বাঁধা যায় না, বাপজানের বায়োস্কোপের জন্য গায়ক ও সুরকার হিসেবে পুরস্কার লাভ করেন। ‘নিরন্তর’ সিনেমার জন্য ভারতের চলচ্চিত্র উৎসবে পুরস্কৃত হন।\nব্যক্তিজীবনে বিয়ে করেছেন মডেল ও অভিনেত্রী তানিয়া আহমেদকে। রয়েছে দু’টি সন্তান। অনেকদিন হল তাঁর গাওয়া নতুন কোনো গান লোকের মুখে মুখে ঘুরছে না। চলছে অপেক্ষা, অপেক্ষার প্রহর যেন দীর্ঘ না হয়!\n← ওরা কারা যারা মাশরাফির নেগেটিভিটি খোঁজে!\nগালি বয় ও প্রতিবাদের ভাষা র‌্যাপ মিউজিক →\nবিষয় সুচিত্রা: আবেদন, অন্তর্ধান ও অন্যায়\nDecember 18, 2019 December 18, 2019 গুলজার হোসেন উজ্জ্বল


শিশু-কিশোরদের আইডিয়াগুলো কাজে লাগান\nঅনেকে বলেন, বাংলাদেশের ছেলেমেয়েদের মাথায় কিছু নেই। তাদের ধারণা, বর্তমান প্রজন্মের এই ছেলেমেয়েদের দ্বারা কোনো কিছু করা সম্ভব নয়। আগেরকার ছেলেমেয়েরা যতটা ক্রিয়েটিভ ছিল, বর্তমান প্রজন্মের ছেলেমেয়েরা ততটাই নিষ্ক্রিয়।\nতারা লেখাপড়া তো করেই না, শুধু ফেসবুক, ইউটিউব, মেসেঞ্জারে ব্যস্ত সময় কাটায়। অনেকে এরকম ধারণা পোষণ করলেও তাদের ধারণা যে ঠিক নয়, বর্তমান প্রজন্ম যেন তা প্রমাণ করতেই মাঠে নেমেছে।\nসড়ক দুর্ঘটনায় দুই শিক্ষার্থীর মর্মান্তিক মৃত্যুকে কেন্দ্র করে ঘটনার সূত্রপাত। এরপর সারা দেশের মানুষ যা দেখল তা নজিরবিহীন ও শিক্ষণীয়। দীর্ঘদিন ধরে চলে আসা সড়ক অরাজকতায় অতিষ্ঠ এ দেশের মানুষ। এই নৈরাজ্যের প্রতিবাদে কিশোর-কিশোরীরা রুখে দাঁড়িয়েছে। তারা দেশ সম্পর্কে কতকিছু ভাবে, জাতির সামনে তা আজ দিবালোকের মতো স্পষ্ট। যে তরুণদের নিয়ে অনেকেই আশাবাদী হতে ভয় পেত, সেই তরুণরাই আজ পরিবর্তনের ডাক দিয়েছে। এসব ছেলেমেয়ে অন্যায়ের প্রতিবাদস্বরূপ ন্যায়বিচারের দাবিতে রাস্তা অবরোধ করেছে, তারাই আবার অ্যাম্বুলেন্সকে যাওয়ার জন্য পথ করে দিয়েছে। যে রিকশাচালক পথে অসুস্থ হয়ে পড়েছে, কিশোররা নিজে রিকশা চালিয়ে সেই চালককে হাসপাতালে ভর্তি করেছে। এরা পরিবর্তনকামী, আবার এরাই মানবতাবাদী।\nএই শিক্ষার্থীরাই রাস্তায় নেমে ট্রাফিক পুলিশের দায়িত্ব পালন করেছে। কোনো যান যাতে নিজের লেন থেকে অন্য লেনে যেতে না পারে সে ব্যাপারে তারা সদা তৎপর। শিশু-কিশোরদের তৎপরতায় এই ক’দিনে যানবাহন চলাচলে এক ধরনের শৃঙ্খলা এসেছে, যা নিমেষেই সাধারণ মানুষের হৃদয় জয় করে নিয়েছে। কিশোররা চোখে আঙুল দিয়ে দেখিয়ে দিয়েছে, চাইলেই সড়কে শৃঙ্খলা আনা যায়। ট্রাফিক ব্যবস্থা নিয়ন্ত্রণে তারা কাউকেই বিন্দুমাত্র ছাড় দিতে রাজি নয় এবং দিচ্ছেও না। তারা অন্যায়ের প্রতিবাদ করছে। মন্ত্রীর গাড়ি রং সাইড দিয়ে যেতে দেয়নি তারা, মন্ত্রীকে বাধ্য করেছে সঠিক পথে যেতে। চালকের লাইসেন্স নেই বলে তারা পুলিশের গাড়িও আটকে দিয়েছে। একই কারণে আটকে দিয়েছে গণমাধ্যমের গাড়িও। বিচারকের গাড়িও রেহাই পায়নি।\nতারা দেখিয়ে দিয়েছে আমাদের মন্ত্রী, আমলা, পুলিশ থেকে শুরু করে সাধারণ মানুষ প্রতিনিয়ত কেমন করে আইন অমান্য করছে। শত শত ফিটনেসবিহীন, রুট পারমিটহীন গাড়ি আটকে দিয়েছে তারা। আবার ওরাই এক ছাত্রলীগের কর্মীকে ধরিয়ে দিয়েছে, যে কিনা গাড়ি ভাংচুর করছিল। এই শিক্ষার্থীরা বলেছে, ‘গাড়ি ভাংচুর করছ কেন? আমরা কি ভাংচুরের আন্দোলন করছি নাকি! আমরা ন্যায়বিচারের জন্য অন্দোলন করছি, আমরা বহুদিন ধরে সমস্যায় জর্জরিত রাষ্ট্রের সংস্কারের জন্য আন্দোলন করছি।’\nশিক্ষার্থীদের এই বিবেচনাবোধ খুবই ইতিবাচক। দেশ গঠনে এমন তরুণই দরকার। আগে যারা এই তরুণদের নিয়ে স্বপ্ন দেখতে ভয় পেত, এখন তারাই তাদের নিয়ে গর্ব করছে। অনেকেই গর্বের সঙ্গে সামাজিক যোগাযোগ মাধ্যম ফেসবুকে স্ট্যাটাস দিচ্ছেন। তাদের স্ট্যাটাসের ভাষা এমন- ‘ওরা ক্ষমতা বোঝে না, ওরা সহিংসতা বোঝে না। ওরা খোঁজে নতুন দিনের নতুন আলো, ওরা খোঁজে নিরাপদ জীবন, নিরাপদ পথ। ওরা আমার, আমাদের সন্তান। ওরা বাংলাদেশের ভবিষ্যৎ।’\nতারা সত্য কথাটিই বলেছেন। আজকের শিশুরাই আগামী দিনের ভবিষ্যৎ। দেশকে এগিয়ে নিতে হলে দেশের ভবিষ্যৎ কর্ণধারদের আইডিয়াগুলো কাজে লাগাতে হবে। গভীরভাবে মূল্যায়ন করতে হবে তরুণদের চিন্তাভাবনাগুলোকে।\nমো. জাহানুর ইসলাম : সভাপতি, বাংলাদেশ তরুণ কলাম লেখক সংঘ


‘যদি কিছু আমাকে শুধাও’ , নৌকায় বসে গান ধরলেন বিজেপি প্রার্থী - BJP Candidate songs on boat, jodi kichu amare Sudhao, Bangla News\nবাংলা নিউজ > বাংলার মুখ > অন্যান্য জেলা > ‘যদি কিছু আমাকে শুধাও’ , নৌকায় বসে গান ধরলেন বিজেপি প্রার্থী\nফুরফুরে মেজাজে বিজেপি নেতা\n‘যদি কিছু আমাকে শুধাও’ , নৌকায় বসে গান ধরলেন বিজেপি প্রার্থী\n১ মিনিটে পড়ুন . Updated: 30 Sep 2021, 09:06 PM IST\nতাঁর উত্তরে তৃণমূল প্রার্থী জানান, ‘আপনার জন্যই আমি আছি। আর আমার জন্যই আপনি।’\nভোট চলছে ভোটের মতো। তাতে কী। কিছুক্ষণ কেমন ভোট চলছে, দেখে নিয়েই নৌকা বিহারে বেড়িয়ে পড়লেন জঙ্গিপুরের বিজেপি প্রার্থী সুজিত দাস। সঙ্গে দুই সঙ্গী। নৌকায় বসেই গলা ছেড়ে ধরলেন গান। গণতন্ত্রের শ্রেষ্ঠ উৎসবে অন্যরকম চিত্রই ধরা পড়ল মুর্শিদাবাদের মাটিতে।\nভবানীপুরে উপনির্বাচনের পাশাপাশি মুর্শিদাবাদের জঙ্গিপুর ও সামসেরগঞ্জে ভোট হয়। এদিন সকাল থেকেই বুথে বুথে পরিদর্শনে বের হন বিজেপি প্রার্থী সুজিত দাস। বিভিন্ন বুথ পরিদর্শনের পর বিজেপি প্রার্থী জানান, ‘সকাল থেকে বিভিন্ন বুথে ঘুরলাম। ২–১টি বুথে বিক্ষিপ্ত ঘটনা ঘটেছিল। অশান্তির সৃষ্টি হয়েছিল। কিন্তু সেই অশান্তি বড় আকার নেয়নি। সেগুলির সমাধান হয়ে গিয়েছে।’ তিনি জানান, জঙ্গিপুরে শান্তিপূর্ণভাবেই ভোট হয়েছে। এরপরই নিজের দুই সঙ্গীকে নিয়ে নৌকায় করে ঘুরতে বেড়িয়ে পড়লেন বিজেপি প্রার্থী। খোশমেজাজেই ছিলেন তিনি। নৌকায় বসেই ধরলেন গান। চায়ের কাপে চুমুক দিয়ে গানের সুরে বললেন, ‘যদি কিছু আমারে শুধাও কী যে তোমারে কব… না বলা কথা বুঝিয়া লও।’ পরনে ফুলহাতা গেরুয়া রঙের পাঞ্জাবি, আর কপালে তিলক। এই বেশেই নৌকাবিহারে বেড়িয়ে পড়েছেন তিনি। নিজের জয়ের ব্যাপারে ১০০ শতাংশ আশাবাদী বলে জানালেন সুজিতবাবু। ভোটের দিন যখন প্রার্থীদের মধ্যে চোরা টেনশন তখন সুজিতবাবু নৌকায় বসেই উপভোগ করছেন বৃষ্টি। এটা কি টেনশন হালকা করার নাকি এখনই জয়ের সেলিব্রেশন শুরু করলেন? সুজিতের জবাব, ‘বৃষ্টি হচ্ছে। ভোট উৎসবও চলছে। উৎসবের মেজাজেই আছি।’\nএর আগে জঙ্গিপুরের এই বিজেপি প্রার্থীকে তৃণমূলের প্রার্থীর সঙ্গে রাজনৈতিক সৌজন্য বিনিময় করতেও দেখা যায়। বিভিন্ন বুথ পরিদর্শন করে যখন বিজেপি প্রার্থী ফিরছিলেন, তখন তাঁর সঙ্গে দেখা হয়ে যায় তৃণমূল প্রার্থী জাকির হোসেনের। জাকির হোসেনকে তিনি জানান, কোনও ব্যক্তিগত দ্বন্দ্ব নেই। তাঁর উত্তরে তৃণমূল প্রার্থী জানান, ‘আপনার জন্যই আমি আছি। আর আমার জন্যই আপনি।’ উল্লেখ্য, গত নির্বাচনে এই মুর্শিদাবাদের মাটিতে ভোটকে কেন্দ্র করে বোমাবাজি, হিংসার ঘটনা ঘটেছেই। তবে এই ধরনের রাজনৈতিক সৌজন্যের দৃষ্টান্ত মুর্শিদাবাদের মাটিতে বিরল বলেই মনে করছে ওয়াকিবহাল মহল।\nBJP Murshidabad Election


বাংলাদেশি তারকাদের প্রচার নিয়ে বিতর্ক পশ্চিমবঙ্গে | বিশ্ব | DW | 25.04.2019\nজনপ্রিয় নায়ক ফেরদৌস ও অভিনেতা গাজী আবদুন নূরকে সম্প্রতি দুই তৃণমূল প্রার্থীর প্রচারে দেখা গেছে৷ রায়গঞ্জের প্রার্থী কানাইয়ালাল আগরওয়ালের প্রচারে ফেরদৌস আর দমদমের প্রার্থী সৌগত রায়ের প্রচারে উপস্থিত ছিলেন নূর৷ ফেরদৌস মঞ্চে উঠে মাইক ধরে জনতার উদ্দেশে বার্তা দিয়েছেন৷ অংশ নিয়েছেন রোড শো'তে৷ নূরকে দেখা গেছে প্রচারের গাড়িতে৷\nএই ব্যাপারে বিজেপি অভিযোগ জানায় নির্বাচন কমিশনে৷ তড়িঘড়ি ব্যবস্থা নেয় ভারতের স্বরাষ্ট্র মন্ত্রক৷ দুই অভিনেতাকে ভারত ছাড়তে বলা হয়৷ তাঁরা বাংলাদেশে ফিরে গেলেও এখানে রেখে গিয়েছেন রাজনৈতিক বিতর্কের বীজ৷ প্রশ্ন উঠেছে, এই কাজ কি বেআইনি? অন্য দেশের সার্বভৌমত্বে হস্তক্ষেপ?\n‘অপদার্থ বিজেপি-কংগ্রেস-সিপিএম এসব প্রচার করছে’\nভারতের নির্বাচন সংক্রান্ত আইনে বিদেশিদের নিয়ে কিছু বলা নেই৷ আইন বিশেষজ্ঞ অরুণাভ ঘোষ বলেন, ‘‘এটা বেআইনি কাজ নয়৷ আইনগত কোনো বাধা এতে নেই৷ ধর্মপ্রচার করতে কত বিদেশিই আমাদের দেশে আসেন৷ কিন্তু, কোনও বিদেশি এমন কাজ করতে পারবে না যা ভারতের স্বার্থের বিরুদ্ধে যায়৷''\nএ ক্ষেত্রে কেন্দ্রীয় সরকার ব্যবস্থা নিল কেন? তাঁর বক্তব্য, ‘‘স্বরাষ্ট্র মন্ত্রক ভিসা বাতিল করে দিয়েছে৷ সেটা একটা দেশের সরকার করতেই পারে৷ এ দেশে এসে কেউ ভোট প্রচার করছে, এতে সরকারের আপত্তি থাকতেই পারে৷ বিষয়টা বাংলাদেশ সরকারও বুঝেছে৷''\nদমদম লোকসভা কেন্দ্রের তৃণমূল প্রার্থী, বিদায়ী সাংসদ সৌগত রায় ডয়চে ভেলেকে জানান, তাঁর প্রচারে অংশ নেওয়া গাজী আবদুন নূরকে তিনি চিনতেনই না৷ তাঁর ভাষায়, ‘‘আমি বাংলাদেশি অভিনেতাকে চিনিই না৷ কোন সিরিয়ালে অভিনয় করেন, সেটাও জানি না৷ ওঁকে আমি প্রচারে দেখেছি৷ এমন কত মানুষই থাকেন মিছিলে, সবাইকে চিনতে পারি না৷ পশ্চিমবঙ্গের চলচ্চিত্র তারকারা আমাদের সঙ্গে রয়েছেন, আমরা কেন বাংলাদেশের অভিনেতাদের প্রচারে আনতে যাব? ওঁরা কাছাকাছি ছিলেন, প্রচারে অংশ নিয়েছেন৷''\nপ্রধানমন্ত্রী নরেন্দ্র মোদী পশ্চিমবঙ্গে নির্বাচনি সভায় বেশ কয়েকবার বিদেশি অভিনেতাদের প্রচারে অংশ নেওয়া নিয়ে কটাক্ষ করেছেন৷ দমদম কেন্দ্রের বিজেপি প্রার্থী শমীক ভট্টাচার্য একে বাংলা ভাগের চক্রান্ত হিসেবে দেখছেন৷ তিনি ডয়চে ভেলেকে বলেন, ‘‘বাংলাদেশের সঙ্গে আমাদের দুই হাজার কিলোমিটারের সীমান্ত৷ এখান দিয়ে লাগাতার অনুপ্রবেশ হচ্ছে৷ এবার তৃণমূল এখানে বাংলাদেশের অভিনেতাদের নিয়ে এসে প্রচার করাচ্ছে৷ এরপর হয়তো বাংলাদেশ থেকে জিহাদি নিয়ে আসবে৷ এটা আরও একবার বাংলা ভাগের চক্রান্ত৷ তৃণমূলের এই অনৈতিক কাজের বিরুদ্ধে আমরা মানুষকে সংঘবদ্ধ করার চেষ্টা করছি৷''\nঅরুণাভ ঘোষ প্রাক্তন কংগ্রেস বিধায়ক৷ তিনিও বিরোধী নেতৃত্বের সঙ্গে একসুরে বলেন, ‘‘বাংলাদেশি তারকাদের এনে প্রচারের লক্ষ্য, সংখ্যালঘু ভোটারদের কাছে সমর্থনের আবেদন জানানো৷ সেই ভোটের উপর তৃণমূলের নির্বাচনি ভাগ্য নির্ভর করছে৷ মমতা বন্দ্যোপাধ্যায় ছাড়া আর কোনো নেতা তৃণমূলে নেই, যিনি প্রচারের মুখ হতে পারেন৷ তাই বাংলাদেশের অভিনেতাদের কাজে লাগানো হয়েছে৷''\n‘এরপর হয়তো বাংলাদেশ থেকে জিহাদি নিয়ে আসবে’\nবিজেপি নেতা মুকুল রায় তৃণমূলকে কটাক্ষ করে বলেছেন, ‘‘এ বার রাজ্যের শাসকদল পাকিস্তান থেকেও তারকাদের আনবে৷ আসানসোলের প্রার্থী মুনমুন সেনের সমর্থনে পাকিস্তানের প্রধানমন্ত্রী ইমরান খান হয়তো প্রচারে আসবেন!''\nকেউ বলছেন, তৃণমূলের ভরসা নেই বাংলার মানুষের উপর৷ তাই এবার বাংলাদেশ থেকে ভোটার নিয়ে আসবে!\nতৃণমূল এই ঘটনায় কিছুটা ব্যাকফুটে৷ তবে বিরোধীদের আক্রমণের জবাব দিতে ভোটের মরসুমে তারা পিছপা নয়৷ সৌগত রায় বলেন, ‘‘অপদার্থ বিজেপি-কংগ্রেস-সিপিএম এসব প্রচার করছে৷ বাংলার মানুষের কাদের উপর ভরসা আছে, সেটা ভোটের ফলেই বোঝা যাবে৷ আবারও বলছি, এর নেপথ্যে কোনো পরিকল্পনা নেই৷''\nতৃণমূল নেতা আইনজীবী বৈশ্বানর চট্টোপাধ্যায়ের বক্তব্য, ‘‘বিজেপির বলার মতো কিছু নেই৷ তাই এসব বলে ভোট চাইছে৷ প্রচার শুরুর আগে বাংলাদেশি অভিনেতা আমাদের নেতার বাড়িতে এসেছিলেন৷ তাঁর সঙ্গে বেরিয়েছেন, প্রচারের গাড়িতে চড়েছেন৷ এটাকে এত ফুলিয়ে-ফাঁপিয়ে দেখানোর কিছু নেই৷''\nভারত ও বাংলাদেশের সম্পর্কে এই ঘটনায় কোনো প্রভাব পড়বে না বলে মত অরুণাভ ঘোষের৷ তাঁর বক্তব্য, এর ফলে দুই দেশের সম্পর্কে অবনতির কোনো কারণ নেই৷ মোদী ও হাসিনা সরকারের মধ্যে সুসম্পর্ক রয়েছে৷ কূটনৈতিক স্তরে এই বিষয়টির সমাধান হয়েই গিয়েছে৷ শুধু নির্বাচনের মরসুম বলে রাজনৈতিক দলগুলির কাছে বিতর্কের রসদ হয়ে উঠেছেন ফেরদৌস ও গাজী আবদুন নূর৷\nপশ্চিমবঙ্গ এখন ১৫ বছর আগের বিহার! আইন-শৃঙ্খলা পরিস্থিতি নিয়ে এমন মন্তব্য করলেন রাজ্যে নির্বাচন কমিশনের পর্যবেক্ষক৷ (22.04.2019)\nকি-ওয়ার্ডস বাংলাদেশি তারকা, নির্বাচনি প্রচার, বিতর্ক, পশ্চিমবঙ্গ, ভারত, ফেরদৌস, গাজী আবদুন নূর


‘লাভ জিহাদ’-এর টুইস্টই কাল হল! দর্শকদের মনের সিংহাসনে জায়গা হারালো ‘খড়কুটো’? - 'Khorkuto’ out of top5club in TRP chart, is Love Jihad angle in the story-line becomesabarrier for the makers?, Bangla News\nবাংলা নিউজ > বায়োস্কোপ > ‘লাভ জিহাদ’-এর টুইস্টই কাল হল! দর্শকদের মনের সিংহাসনে জায়গা হারালো ‘খড়কুটো’?\nআদিলের আগমনে হিতে বিপরীত! (ছবি সৌজন্যে- হটস্টার)\n‘লাভ জিহাদ’-এর টুইস্টই কাল হল! দর্শকদের মনের সিংহাসনে জায়গা হারালো ‘খড়কুটো’?\n১ মিনিটে পড়ুন . Updated: 22 May 2021, 01:48 PM IST লেখক Priyanka Mukherjee\nটিআরপি তালিকায় প্রথম পাঁচে জায়গা হারাল ‘খড়কুটো’, সিরিয়াল বয়কটের ডাক নেটিজেনদের একাংশের।\nKhorkuto Star Jalsha TRP Chart\nচলতি সপ্তাহের টিআরপির রিপোর্ট কার্ড বলছে প্রথম পাঁচে জায়গা হল না স্টার জলসার চর্চিত সিরিয়াল ‘খড়কুটো’র। লাগাতার গত কয়েক সপ্তাহ ধরেই সেরা তিনে জায়গা করে নিতে পারছিলেন না 'সৌগুন', তাই কাহিনিতে টুইস্ট দিতে ধারাবাহিকে আগমন হয়েছিল 'আগন্তুক' আদিলের। কিন্তু তার আগমনের সাময়িক ফলাফল দেখা যাচ্ছে হিতে বিপরীত! কারণ সেরা তিন তো দূর অস্ত, সেরা পাঁচ থেকে নেমে এক্কেবারে ষষ্ঠ স্থানে গিয়ে ঠেল ‘খড়কুটো’।\nকী কারণে টিআরপি তালিকায় এই ভরাডুবি? এর পিছনে অনেকেই দায়ী করছেন ‘লাভ জিহাদ’ বিতর্ককে। মুখার্জি বাড়িতে অতিথি হয়ে আসা আদিল আদতে জেঠাইয়ের বড় মেয়ে মুনিয়ার ছেলে, তা এতদিনে দর্শকদের কাছে পরিষ্কার হয়ে গেছে। মুসলিম ছেলেকে বিয়ে করেছিল মুনিয়া, সেটাই হয়ত পরিবার মেনে নেয়নি। আদিলের পরিচয় এখনও জানে না পটকা এবং গুনগুন ছাড়া পরিবারের অন্য কোনও সদস্যই। তবুও পরিবারের কেউই গুণগুণ আর আদিলের ঘনিষ্ঠতাও ভালো চোখে দেখছে না।\nদর্শকদের একাংশের গুরুতর অভিযোগ করেছেন লাভ জিহাদকে প্রশ্রয় দিচ্ছেন ‘খড়কুটো’র নির্মাতারা। এর জেরে নাকি কিছু মানুষের ধর্মীয় ভাবাবেগ এতে ক্ষুন্ন হতে পারে, সেই কারণে সোশ্যাল মিডিয়ায় এই সিরিয়াল বয়কটেরও ডাক দিয়েছে নেট নাগরিকদের একাংশ।\nক্ষুদ্ধ দর্শকদের একাংশ\nধারাবাহিকে আদিলের চরিত্রে অভিনয় করছেন ঋষভ বসু। ওটিটি প্ল্যাটফর্মের পরিচিত মুখ ঋষভ। কাজ করেছেন ভটভটি, ট্যাংরা ব্লুজের মতো ছবিতে। আদিলের আগমনে সৌজন্য-গুনগুনের সম্পর্কেও বড়সড় চিড় ধরেছে। গুনগুন-আদিলের মেলামেশা ভালো চোখে দেখছে না পরিবারের বাকি সদস্যরাও। বরের যখন পছন্দ নয়, তখন কেন রাত দুপুরে গুনগুন ওই ছেলের সঙ্গে আড্ডা দেবে? এমন প্রশ্ন করেছেন বড়মা। গল্পের এই মোড় নিয়েও দ্বিধাবিভক্ত দর্শক। অনেকেই গুনগুন-আদিলের নিখাদ বন্ধুত্বের ভিতর ভুল কিছু দেখতে পাচ্ছেন না, আবার অনেকের আপত্তি রয়েছে মামা-মামির সম্পর্কের মাঝে তৃতীয় ব্যক্তি হিসাবে আদিলকে তুলে ধরায়। তা নিছক বাবিলের ভুল ধারণাই হোক কেন! অনেকে আবার বাবিলের আচরণকে পূর্ণ সমর্থন জানিয়ে বলেছেন, 'যতই গুনগুন সত্যিটা জানুক না কেন, বিয়ের পর এতটা ছেলে মানুষিও বরদাস্ত করা যায় না'।\nসৌগুনের সম্পর্কে বড় ফাটল ধরায়, ব্যাগ-পত্তর গুছিয়ে বাড়ি ছেড়ে ‘ড্যাডি’-র কাছে চলে যেতে প্রস্তুত গুনগুন। সেই সময় পরিবারের সকলের সামনে সত্যিটা বলে দেবে পটকা। সেই প্রমো ইতিমধ্যেই সামনে এসেছে। এখন দেখার এই সত্যি সামনে আসবার পর সম্পর্কের সমীরকণ কীভাবে পালটাবে, কিংবা গুনগুনের নাম ভাঙাতে সৌজন্য কী করবে! তবে আর ব্যাঙ্কিং এপিসোড মজুত না থাকায় আজ থেকে বন্ধ খড়কুটোর নতুন এপিসোডের সম্প্রচার, তাই কাহিনির আগামী অংশ দেখতে লম্বা সময় অপেক্ষা করতে হবে দর্শকদের।